Surukuba ni sonsannin ka kilisiko - Fàkan\nZiirinda > 2016 05 20\nN ye nin Da ‘surukuba ni 'sonsannin na\nSurukuba tùn tɛ Sɔ̀n koblen ma nka dumandun tùn ka D'a ye. Nka sonsannin tùn ye 'donsoba ye, wa kungoyaalaw tùn ka di a la kosɛbɛ. Don dɔ, sonsannin Taara a ka kungoyaala dɔ la. Ala y'a Kɛ a ye bàla belebele dɔ Fàga. A nàlen, a y'o Di a muso ma o fana y'o Tobi koɲuman. Aa, surukuba de tɛmɛtɔ y'o kasa Sama ni k'i Jɔ k'i kùn Jan kà sɔrɔ k'i Kanto.\n- Nin kasa in tɛ Bɔ mɔgɔ ʃi ka 'so ni n dɔgɔ 'sonsan tɛ. I Jɔ n ka n Teliya ka Taa 'so ka fɛɛrɛ Лini nin ko in na.\nO fɔ a fɛ, a y'i 'sèn Fa biribiri ka Taa a ka 'so. A selen yen, a ye doʃyɛn Tà kalaw kà Bòli kà Taa sonsannin fɛn yen. A selen a Ko:\n- N mago bɛ tasuma dɔɔnin na\nSonsannin K'a ma:\n- Ee, n kɔrɔ 'suruku e ma Se k'i muso Blà ka Nà tasuma Tà?\n- A bolo degunnen dòn n dwaa, surukuba 'kan bɛ tèn.\nSurukuba ye o tasuma Tà, a Taara Se yɔrɔ dɔ la, a y'o Bɔ yen. Surukuba ye ʃyɛn damadɔ K'o la, n'a Taara tasuma dɔ Tà, a bɛ T'o Bɔ sira la ka Tla ka Segin. O taakaseginw cayalen sonsannin Nàn'i Kanto a ma\n- N kɔrɔ, i tɛ nin Minɛ i ka T'i daji Tigɛ n'o ye?\n-Aa, n dwaa, o bɛ sɔ̀n ka fusaya kɔnɔ ma ni manabɛlɛ ye han!\nƆ, sonsannin ye dàga da Yɛlɛn ka sogokuru kelen Bɔ ka D'a ma. A y'o Dun minkὲ, a y'i Kanto sonsannin ma k'ale fana bɛ Taa ni 'sonsannin ye sinin kungoyaala la. Sonsannin fana K'a ma ko kungoyaala sɛngɛ ka bòn ko nka n'a bɛ Se k'a Labɛn k'u ka Taa ɲɔgɔn fɛ sinin. U Bɛnn'o kan. Dugu jɛlen surukuba Nàna sonsannin fɛ yen k'ale Labɛnna. U bɔlen ka kungosira Minɛ, sonsannin Nàn'i Kanto surukuba ma ko donsoya tɛ Taa ni 'gundo tɛ. A k'a bɛ dalilu dɔ Di surukuba ma. ko n'u Taara Se yɔrɔ dɔ la k'ale b'a Màbɔ ko surukuba k'o Kɛ, ko n'o Kɛra k'a bɛ 'sogo caman Fàa. Aa o kuma in Dyara surukuba ye kosɛbɛ. Ɔ, o kɛlen sonsannin Ko:\n- N ka kilisi in ye dɔnkili de ye dɛ, n kɔrɔ.\n- N y'a Mɛn a Da n dwaa, surukuba 'kan bɛ tèn.\nƆ, o kɛlen, sonsannin y'i nkɔɔnɔ Labɛn k'i Kanto:\nI Da n 'kùn jalaba, i Da.\nK'i k'i Da n 'kùn jalaba, i Da.\nI Jɛngɛ k'i Da n 'kùn jalaba, i Da,\nO kɛlen, surukuba Yɛlɛla k'i Kanto:\n- Aa n dwaa, ne yɛrɛ hakili la k'a bɛ na Gὲlɛya, jaa-jaa a man gɛlɛn yɛrɛ.\nSonsannin fana y'i Kanto a ma:\n- Ee n Kɔrɔ, kilisi ye gundolafɛn dɔrɔn de ye n'o tɛ fɛn gɛlɛnman tɛ.\nJaa-jaa jalasunba dɔ de bɛ kungo yɔrɔ dɔ la yen, n'i ye a dɔnkili nin Da min 'kɔrɔ, o bɛ Sin k'i Yuuru ka Da i 'kùn tèn. Ɔ, surukuba dun tɛ kungoyaala Dɔn kuma tɛ ka Bɔ olu bɛɛ kàla ma.\nAa, u Taara fo ka Taa Se jalasunba in ma. Sonsannin ko surukuba ma ko donsoya ye gundo ye ko a k'ale Kɔnɔ jalasunba in 'kɔrɔ sɔ̀n. Sonsannin Taar'i Лɛmadogo tuba dɔ kɔ fɛ ni k'i Kanto surukuba ma ko:\n- N 'kɔrɔ kilisi;\nSurukuba kɛlen k'o Mɛn, a Sinna k'i Kanto o yɔrɔnin bɛɛ ko:\nI Da n 'kùn jalaba, i Da;\nK'i k'i Da n 'kùn jalaba, i Da;\nI Jɛngɛ k'i Da n 'kùn jalaba, i Da;\nAa, o kɛlen jalasunbolo belebele dɔ Sinna ka Fara ka n'i Da surukuba 'kùn tèn yɔyi kà surukuba dɛrɛlen To o 'kɔrɔ yen tèn. O kɛlen, sonsannin Bɔra tu 'kɔnɔ kà N'i Kanto surukuba ma:\n- N 'kɔrɔ donsoya tɛ Taa nin 'kɔ dɛ, o Kun i yɛrɛ la. N'i Kɛra 'balofɛn ye n na jiribolo-kunbɛn-kilisi Fɔ i ye, nka n'i yɛrɛ ma Kɛ 'balofɛn ye ayiwa, n 'kɔrɔ, i bɛ na n Kɔ̀n kiti min na Ala k'a Nɔgɔya i ye.\nSonsannin ye nin Fɔ yɔrɔ min, o y'i kɔ Kɛ bɔ̀ ye.\nN y'o Tà yɔrɔ min, n y'a Blà yen\nBlàdon : 2016-05-20 Yɛlɛmako laban : 2016-05-20\nFogo yeko: 1146960 - Bì: 244 - Kalo in: 8550 - Лinan: 68163.\nFura Yeko: 1275 - Bì: 1 - Kalo in: 9 - Лinan: 75.


HumanRights | KRENGLE Translation\nFrench ~ English ~ Bambara ~ Mòoré ~ Jula\nSariyasen 11n : 1.Ko mana da mɔgɔ la, i tɛ minɛ sɔntigi ye fo kiiri k’i jalaki bange kɛnɛ kan i lapasalisira bɛɛ tiimɛnen kɔ. 2.Mɔgɔ te ɲangi k’a da kɛwale wali fili kan kɛwaati y’a sɔrɔ si tɛ jamana kɔnɔ wali jamanaw ni ɲɔgɔn cɛ min b’o jate ko jugu ye. Wa ɲangili fana te da i kan ka tɛmɛn min tun bɛ sen na kan ko jugu kɛtuma na.\nSariyasen 13n : 1.Bɛɛ ka kan ni taa-ninka-segin ye i fɛrɛ ma, ani i sigiyɔrɔ sugandili jamana kɔnɔ. 2.Mɔgɔ tɛ bali ka bɔ i ka jamana wali jamana wɛrɛ kono, ka tila ka segin i ka jamana kɔnɔ.\nSariyasen 14n : 1.Bɛɛ jo don ka bɔ mafiɲɛya kɔrɔ ka taga i kun kalifa yɔrɔ wɛrɛ, wa o jamana wɛrɛ man kan k’i jɛ kalifayɔrɔ la. 2.I man kan n’o josira ye n’i nɔminɛkun ye ko jugu kɛli de ye jaati forobasariya la walima kɛwale minnu bɛ Kabilatɔn kuntilenna n’a daliluw sɔsɔ.\nSariyasen 15n : 1.Mɔgɔ bɛɛ ka kan ni kabilaya ye. 2.Bin tɛ kɛ mɔgɔ si kan k’i jɛ kabilaya la, wali k’i bali ka kabilaya falen.\nSariyasen 16n : 1.Cɛ ni muso si mana se furu ye, siyako t’o la, kabilako t’o la, diinɛko t’o la, u ka kan ni furu ni denbaya ye. U danma ka kan josira la furu dontuma n’a kuntagala kɔnɔ ani a sali kɛnɛ kan. 2.Furu tɛ se ka siri ni cɛ ni muso ma diɲɛ n’a ye faasi.\nSariyasen 17n : 1.I kelen na o, jɛ kɔnɔ o, mɔgɔ bɛɛ ka kan ni tɔgɔlafɛntigiya ye. 2.Bin tɛ se ka kɛ mɔgɔ kan k’i tɔgɔlafɛn minɛ i la.\nSariyasen 20n : 1.Bɛɛ sago bɛ ka jɛ dilan, ka ɲɔgɔɲew kɛ. 2.Mɔgɔ tɛ jagoya ka don jɛ la.\nSariyasen 21n : 1.Bɛɛ ka kan in jɔyɔrɔ ye i faso koɲɛw ɲɛkun na, i yɛrɛkun wali i dungɔlamɔgɔ sugandilen fɛ. 2.Bɛɛ ka kan ni jɔyɔrɔ ye, ɲɛnawoloma t’a la, i ka jamana forobabaaraw la. 3.Jamana dungɔ de ye forobafanga daga; a dungɔ ka kan ka jira kalada jɛlenw sen fɛ, bɛɛ ka kan forobakalada minnu na, gundo la wali o ɲɔgɔnna siraw la minnu bɛ sagolasugandili tiimɛ.\nSariyasen 23n : 1.Mɔgɔ bɛɛ ka kan ni baara ye, baaracogo ɲuman in baara nafaman; bɛɛ ka kan ka tanga baarantaɲa ma. 2.Baaraw mana kɛɲɛ, saraw ka kan ka kɛɲɛ ; mɔgɔ ma bɔ mɔgɔ la, bɛɛ ka kan o la. 3.Mɔgɔ o mɔgɔ n’i bɛ baara la, i ka kan ni sara sɛbɛ ye min bɛ i n’i ka denbaya sutura hadamadeɲa na, ani maaya lakanasira tɔ fɛn o fɛn n’a kun bɛ. 4.Bɛɛ jo bɛ ka mɔgɔ wɛrɛw fara i kan ka kaaratɔnw dilan, wali ka don baaratɔnw na, yaasa k’i nafasiraw makara.\nSariyasen 25n : 1.Mɔgɔ bɛɛ ka kan ni sɔrɔ ye diɲɛnatigɛ la min bɛ kɛnɛya ni hɛɛrɛ sabati i n’i ka denbaya ye, i ko balo, fɛɛrɛbɔ, siso, furakɛli, ani maaya dɛmɛnsira gɛlɛnw; i ka kan ni dɛmɛn ye baarantaɲa ni bana ni dɛsɛ ni firiya ni kɔrɔ kɔnɔ, o n’a ɲɔgɔnna baanmako mana kɛ sababu ye k’i ka diɲɛnatigɛ sɔrɔsiraw tiɲe. 2.Bange ni deɲa ka kan ni dɛmɛn ni ladonni kɛrɛnkɛrɛnnen ye. Den o den, a kɛra furu den ye o, a ma kɛ furu den ye o, bɛɛ ka kan lakanacogo kelen na maaya kɔnɔ.\nSariyasen 26n : 1.Mɔgɔ bɛɛ ka kan ni kalan ye. Sara man kan ka bɔ kalan na, kalanbaju kɔni na fiyew. Kalanbaju ye bɛɛ ma wajibi ye. Fɛɛrɛkalan ni baarakalan ka kan ka forobaya; kalandakunba ka kan ka labila bɛɛ ye, fisamanciya t’a la, mɔgɔ o mɔgɔ n’i y’a sarati dafa. 2.Ladamuni ka kan ka ɲesin mɔgɔ bɛrɛya yiriwali ma, hadamaden josiraw matarafali ni hɔrɔɲa bajuw sinsinni . A ka kan ka faamuya ni sabali ni teriya ɲɔgɔya kabilaw ni sibolow ni diinɛkulu bɛɛ ni ɲɔgɔn cɛ, ani ka Diɲɛ kabilatɔn ka lafiya basigiwalew yiriwa. 3.Bangebagaw fɔlɔ de sago bɛ u denw ladamucogo sugandili la.\nSariyasen 27n : 1.A bɛ bɛɛ sago la k’i nindon jama ka faamuyasiraw la, ka bɔ masiriw nunma, k’i nindon dɔnniya yiriwawalew la ani ka bɔ a hɛɛrɛ nunma. 2.Bɛɛ tɔgɔ n’i ka nafa ka kan ka lakana i ka dɔnko ni sɛbɛnko ni masiriko baara kɛlenw na.\nSariyasen 29n : 1.I ka hadamadenɲa yiriwali sirilen be maaya jɛkulu min na, o ka ci b’i kan. 2.Dan si tɛ josira taama ni hɔrɔnɲa tɔnɔbɔ la, fo sariya ka dan sigilen minnu kun ye ka tɔw josiraw ni hɔrɔɲasiraw gasi sigi, ani tilennenɲa ni basigi ni jama ka hɛɛrɛ tɛe taga wajibi minnu kɔ sariyafanga kɔnɔ ka olu tiimɛ. 3.O jow ni hɔrɔnɲasira ninnu tɛ boli cogo si la min be Kabilatɔn kuntilennaw n’a daliluw kota.\nPage last modified on March 27, 2014, at 04:39 AM


Jubedala - Fàkan\nJubedala ye dugu ye min bε Mahina galoda fε Bafulabεn kolomi na. A ni Bafulabεn cε ye bam 8 ye. A ni Mahina galoda cε ye bam 2 ye. A bε Kayi marabolo de fε.A n’o cε ye bam 159 ye. Dugu laminidugu 4 tɔgɔ ye: kɔrɔn fε Kanku de bε ye. A n’o cε ye bam 9 ye. Tlebin fε Jalola de bε yen, a n’o cε ye bam 1 ye. Kεɲεka fε Batingungun de bε ye, a n’o cε ye bam 6 ye. Worodugu fε o ye Mahinadin ye, bam 2. Jubedala ni duguba min ka Surun ɲɔgɔn na o ye Mahina ye.\nJubedala ye dugu in tɔgɔ ka bi lawale. Fεn mi ye dugu tɔgɔ sɔrɔcogo ye an bε N’o Ɲεfɔ a ye sisan. Jube yεrε ye kasɔnkakan de ye. A kɔrɔ ye “ Yɔrɔ min Jàra faraw cogo la”.\nDugukolo-tigiko de bε Jubedala. Dugukolotigiya bε jamu kelen ka bolo kan. A bε Na kɔrɔya-kunda. Ni dugukolo-tigikɔrɔ Sara kura de bε Sigi o nɔ na. Yen dugukolo-tigikɔrɔ ye: Mamadu Sisɔkɔ ye. Mɔgɔ min bε dugu kun na bi o ye Jibi Sisɔkɔ ye. Dugu in tun jamanatigi-dugu min ka mara kɔrɔ o ye Ginbaya ye.\nJubedala ye kìn 2 ye. O kìnw ye Jalola ni Jubedala. Dugu b’a sigiyɔrɔ fɔlɔ la ni ye.\nSiya minnu bɛ Jubedala olu ye: kasɔnka, maninka, maraka, bamanan. Yen jamuw ye: Sisɔkɔ, Keyta, Dabo, Kanute, Sangarε, Jara, Saakɔ, Tarawele. U sinankunw ye Sisɔkɔ, Dabo, Keyta, Sangarε, Tarawele ni Jara, Kanute ye. Furusira bε bεε ni ɲɔgɔn cε dugu in na . Ka Fàra o kan furusira b’u dugu wεrεw cε. Kasɔnkakan, maninkakan, marakakan ani bamanankan de bε Fɔ Jubedala nka kasɔnkakan de bε Fɔ ka Tεmε ni tɔw bεε kan.\nJubedalakaw fana bɛ sὲnɛ sɛbɛkɔrɔ Kɛ. Yen sεnεfεnw ye: keninke, kàba, saɲɔ, malo tiga, tiganinkuru, ɲimikala, gajaba, bananku, woso, je, bàra, galama, ʃɔ, zɛrɛ, kurubaga, dà, kɔɔri. O tɛmɛnen kɔ, u bɛ jiriba dɔw fana Turu i n'a fɔ: mangoro, lenburu, buyagi, manje, ʃiniwajiri ani ntɔmɔnɔ.Yenkaw bɛ nafɛnsὲnɛ-nakɔninw fana Bɔ sɔn. O nakɔnin ninnu na u bɛ fòronto ni jaba, ɲugu, tamati, nkɔyɔ, salati, ʃù, pɔmitɛri, gan, kɔnkɔn, nanaye, melɔn ani sira Sὲnɛ yen. Sὲnɛ kɔ fɛ, u bɛ baganmara fana Kɛ. U ka bagan marataw ye misi, fàli, bà, saga, wùlu, sò ani jakuma ye. Kamanmafɛnw fana b'a la i n'a fɔ: kami, ʃɛ,tonkɔnɔ ani jɛnɛntubannin. Jubedalakaw bɛ jago fana Kɛ ka Fàra ninnu kan. U ka jago ye butigifɛnfeere, sὲnɛfɛnfeere, jiridenfeere ani baganjago ye. Sugu tε Jubedala. O kɔ fε laadala-mɔni fana bε yen. O kεyɔrɔ ye ba ni kɔ ye. O kε minεnw ye dɔɔlen, zɔlɔ, bese ye.\nBololabaara dɔw bɛ Kɛ Jubedalakaw fɛ i n'a fɔ: ŋunanda, segereda, ciyan, sìgilandla, kalakadla, sansaradla, dabadla, murudla, bɔgɔdagadla ani sὲnɛkɛminɛ wɛrɛ. Donsoya bɛ Kɛ yen fana. Yen baara sinsinnen don sεnε kan.\nJubedalakaw bɛ sògobaw Minɛ walima k'u Fàga. Olu fàgalanw ye: marafa, bese, sɔgɔlan, waraminɛ-nɛgɛ, nkalaɲɛ, fɛlɛbɔ, lɛjuru ni dɔw k'o ma ko fɛrɛn ni basaminɛ-nɛgε, jakumaminɛ-nɛgɛ, wosen ani wùlu ʃuli a sògo masina na. Yen, u bɛ kɔnɔw Minɛ walima k'u Fàga ni manabɛlɛ, ntɛfɛrɛ, wɔlɔjuru, gɛnni ni furabuluda ni samakaminɛ-fankan, a kɔnɔ masina nɛgɛni ni fεn wɛrɛ ye, ʃìladɔn mana dali ani jagi sirili kɔnɔ masina ɲɛ. U fana bɛ ncɔlɔw, jonbori, gɛnni ani koronni Kɛ k'u ka sokɔnɔ-baganw Minɛ.\nBaaɲumankɛtɔw min ni dugu bɛ baara la bi o ye PDRU ye. O nakun ye togodaw yiriwali sabatili ye.\nBaaɲumakɛtɔn min ni dugu Delila ka baara Kɛ ɲɔgɔn fɛ o ye PDIAM. Ale de nakun tun ye sεnε, baganmara ani jεgεmara yiriwali ye.\nJubedala lakɔlikalan Dabɔra 1998 sàn. Yen lakɔli ye foroba ye. San 6kalan don. Balikukalan Dabɔra yen 2006 sàn.\nLakɔlikalan sira fε duguden minnu Kεra jɔyɔrɔ-tigi ye olu ye :\nMamadi Keyta : Ale sì ye sàn 68. A sìgiyɔrɔ ye Jubedala ye. A ka baara ye lakɔlikaramɔgɔya ye.\nTaruba Dabo : Ale sì ye sàn 66. A sìgiyɔrɔ ye Kεɲεba ye. A ka baara ye bakibaara ye.\nMamadu Sisɔkɔ : Ale sì ye sàn 49. A sìgiyɔrɔ ye Bamakɔ ye. A bε baara Kε minissiriso dɔ la.\nJanginε Sisɔk : Ale sì ye sàn 48. A sìgiyɔrɔ ye Bamakɔ ye. Wàsaden don wàsablon kɔnɔ Bamakɔ.\nSilamεya de bε Jubedala. Jumamisiri kelenbε yen.\nDugu tεnε ye tadon ye. A dasiri jamakulu kelen, hakilina kelen, ŋaniya kelen ye.\nKɔɲɔ, laadalakow, tɔnɲɛnajɛw, seliw, sanyεlεmaw ani sankunbεn ye Jubedalakaw ka ɲɛnajɛlakow ye. U ka o ɲɛnajɛ ninnu fɔlifɛnw ye nkɔnin, flen, gita, bàra ani dunun ye. Nka ɲɛnajɛfɛn kɔrɔ dɔw fana bɛ yen i n'a fɔ bɛlɛta, nparibɔ, fɛrɛn, juruden, nten, wali, ʃεnta ani kɔlɔci. Jubedalakaw ka nin ɲɛnajɛ ninnu bɛ Kɛ fεrε de la.\nJubedala kungo kɔnɔ, jisigiyɔrɔw ( dàla, kɔ, ba, fàla), jiriw ani kungofɛnw de bɛ yen.\nDugu in na, dàla ye 1 ye, kɔ ye 2 ye, b aye 1 ye, fàla fana ye 1 ye.\nJubedala kùlu tɔgɔ ye Walun ye. A kungoda ye tigin ye.\nJubedala kaburudo ye 1 ye. A bε dugu ni tlebin cε.\nJubedala, ni samiɲɛ Bɔra yen kawulɛ bɛ Nà n'o Bɔra yen Tlema bɛ Nà.\nKabakomayɔrɔ min bε dugu in na o ye Jube ye\nMin tɔgɔ bɔlen dòn fɔ jamana wεrεw mɔgɔw bε Nà u Flε, o ye Jubel ye.\nBlàdon : 2017-02-23 Yɛlɛmako laban : 2017-02-23\nFogo yeko: 1163380 - Bì: 110 - Kalo in: 1002 - Лinan: 84583.\nFura Yeko: 1228 - Bì: 1 - Kalo in: 2 - Лinan: 74.


Liberia — Wikipedia bamanankan\nLiberia ka Fasojamana\nFaso motto: The love of liberty brought us here\nLiberia madɔnnen Liberia ka Fasojamana, ye jamana ye Afrika ka tlebi dankan na, a bɛ danbɔ ni Sera Leon, Gine, Kote D’Ivoire ani Atlantik Kɔgɔji. Liberia ye tudugu ye min fiɲɛ (taksu) ka kalan, sanji bɛna kawula wati ani harmatan fiɲɛ jalan tlema fɛ. Liberia kɔgɔjibolo ye jiritu ye, tumamin dugu gerekanna ye jiritu warowarolen ye, min dayelen fuga kan ani bin jalanw. Kabii san 1989, Liberia kɛra wilikajɔ dugu ye min sereyara duguden kɛlɛ fla la. Liberia Duguden Kɛlɛ Fɔlɔ (1989 – 1996) ani Liberia Duguden Kɛlɛ Flanan (1999-2003) ye mɔgɔ bakɛmɛ caman b’u sigiyɔrɔ ka jamana sɔrɔ dafiri. Liberia tɔgɔ bɛ kɔrɔyalikɛ “hɔrɔnya” tumamin farafin kanhɔrɔnyalenw ani jɔnw siginna ka na Liberia san 1822, ka jamana in sigi san 1847 ni Keleyalen Duguw (US) ka Fanga ka dɛmɛ ye, kasɔrɔ ka kabila kura sintin min bɛ wele Ameriko-Liberiakaw. Nin kabila kura in nali ye gɛrɛntɛ jubɔ u ni kabila ba taniwɔrɔ tɔw cɛ.\nAntropolojy ɲiniw y’a jira ko Liberia yɔrɔ sigili wati surun ye 12an kɛmɛda, adɔla ka kɔn o ɲɛ. Manden kanfɔlaw sigira kataa tlebifɛ, min ye kabila fitini caman jagoya k’u sigi kɔrɔnfɛ ka digi Atlantik Kwaji kan. Deyiw, Basaw, Kruw, Golaw ani Gisiw jatelen nabaa fɔlɔw fɛ. Nin tamaasegin farala Tlebi Sudan Mali Mansamara bini na san 1375 ani kɔfɛ san 1591 ni Songai Mansamara wilili. Ka fara, gerekanyɔrɔ sɛgɛnna cencentaama bolo, o ye sigibaaw jagoya ka yɛlɛma Pepper Coast babolo ɲiginen na. Nin sigibaa kuraw naara ni uka ɲɛdɔnw ye inafɔ kɔri parata, gesedan, nɛgɛbaara, malo ni ɲɔ sɛnɛ, ani sigi ni marataabolo cakɛdaw kabɔ Mali ani Songai Mansamara la.\nManew ka yɔrɔ in minali ma mɛn, Vai kabila mɔgɔw fana naara u sigi Grand Cape Mount yɔrɔ la. Vai kabila tun ye Mali Mansamara dɔ ye minu jagoyara ka boli mansamara yurulen kɔ tanninaninan kɛmɛda wati kɔnɔ. U y’a suganti k’u sigi kɔgɔjibolo yɔrɔw la. Kru kabila y’u banamini Vai ka sigi u sigiyɔrɔ la. Manew ani Kruw ka jɛ sera ka Vai ka taama wɛrɛw bali yɔrɔ in na, nka Vai tora Grand Cape Mount yɔrɔ la min ye bii Robertsport dugu ye.\nKɔgɔji dala mɔgɔw ye kurunw dilan ka jago daminɛ ni Tlebi Farafinw ye kataa Kape verdo kabla Sanu Dankan na. Kɔfɛ, Eropa julaw ye karajago sifayaw donɲwanakɛ ni dugudenw ye, tumadɔ u b’uka kuruw siri dankan na. Tumamin Kru ye julaya sigi sen kan ni Eropa ye, uka jago tun sinsinnen daminɛ la jɔntan karajagow kan, nka taalen ɲɛ u y’u sen don ni barika ye Farafin jɔn jago la. Kru surugaw y’u sigiyɔrɔ bila ka taa baara kɛ jiriforow la ani sojobaara sarama la. A dɔw yɛrɛ ye baara kɛ Suez and Panama bajalanw sennin baara la.\nKabila wɛrɛ min dɔnnen yɔrɔ in na bɛ wele Glebo. Glebow genna ka b’u sigiyɔrɔ Manew doni senfɛ, u taara u sigi jidala min ye bii Liberia ye.\nRécupérée de « https://bm.wikipedia.org/w/index.php?title=Liberia&oldid=37698 »\nLa dernière modification de cette page a été faite le 13 Fewuruyekalo 2018 à 06:31.


Kaarta bambara fanga lawalɛ la — Wikipedia bamanankan\nKaarta bambara fanga lawalɛ la\nKaarta Bamanan Famamara (Rouyaume Bamabara de Kaarta) Kaarta Massassi ka tariku yɛ Mali ma baw dɔ fanga. Bamanan dɛ yɛ kaarta Massaya sigi, u fadɛw ku Ségou kaw dɛ yɛ. ka u to u ka fanga là, kaarta dugu bɛ daminɛ Khasso (Kayes), Nioro ni Kita Mali kɔnɔ.\nSounsa Coulibaly dɛ yɛ Sounsana dugu sigi san (1633-1650)o ku Segou bambara. Sounsa ku yɛ Niangolo dɔkɔni dɛ yɛ, o lu fila dɔla kɛlɛ dɛ yɛ bambaras ka massaya sigi. U dɛw Massa Coulibaly dɛ yɛ massassi u ka massaya sigi san mille sept cent dis ka san mille neuf cent quarante sept (1710-1745) là a bɛ dɔ fara kaarta bonia kan.\nKɔrɔkɛ fila ku bɛ a bolo o ni biton mamari coulibaly kɛlɛla o yɛ o faga. segou bamanan ku bɛ o nɔfɛ mi kɛ u diɛra Sounsana, ka sɔrɔ ka dugu yɛlɛma. Kaarta ni ka Ségou kɛlɛ bɛ daminɛ tuguni Desse Kɔrɔ kuna la kaarta kɔnɔ Monzon Diarra bɛ sɔrɔ ka Guémou minɛɛ.\nXIXe siècle la , kaata bɛna faraniɔgɔkan tuguni ni Moussokoro Bô yɛ, o fɛnɛ ni fouta-rɔtɔ fila kɛlɛlɛw Moussokoro Bô kɛra o kɛlɛtigi yɛ a lew ka massaya bɛ ban mille huit cent vingt trois san mille huit cent vingt ni mille huit cent trante (1820 et 1830) massassinka kɛlɛkɛ dew yɛ Galam, ni Bambouk, ni Saloum tunu.\nO kɔfɛ kɛlɛ bɛ na wili u ni Diawara tiɛ. O fɛnɛ kɔfɛ segou bamanan nu ka massakɛ Massa Demba bɛ na wili massassi u kama. San tannishegin ni biduuru ni naani Elhaj Umar Tal donnan Nioro kɔnɔ a bɛ massakɛ Mamady Kandian na ka kabila dɛw faga.\nRécupérée de « https://bm.wikipedia.org/w/index.php?title=Kaarta_bambara_fanga_lawalɛ_la&oldid=39054 »\nLa dernière modification de cette page a été faite le 16 Marisikalo 2021 à 11:20.


Sàala - Fàkan\nSàala ye dugu ye min bɛ Baninkɔ fɛ. A bɛ Kulukɔrɔ marabolo la. O màra in kɔnɔ, a bɛ Joyila kolomi de fɛ. A n’o kubedugu cɛ ye bam 60 ye. A bɛ gàlodugu min fɛ, o ye Bankɔ ye, a n’o cɛ ye bam 6 ye. N’i bɛ Bɔ Bamakɔ i bɛ forobasira 6nan Minɛ k’i Kunda Faana kan. N’i Sera yen, i bɛ Fara i kinin fɛ k’i Kunda Joyila kan min ni Faana cɛ janya ye bam 45 ye. I bɛ Bɔ Joyila ka Na Ŋolobugu, bam 40. N’i Sera yen, i bɛ Fara i numan fɛ ka banakɔsira Minɛ, bam 25. Sani i ka Se Bankɔ, i ni yen cɛ tɔ bɛ To bam 6 ye dɔrɔn i bɛ Sàala ye sira numankɛrɛ fɛ. I bɛ m 300 Bòli kà Dòn Sàala.\nFɔlɔ dugu in tɔgɔ tun ye Donw yen ka bi a Yɛlɛmana ka Kɛ Sàala ye. Dugu in Sigira Don Zantigi Danbɛlɛ fɛ min Bɔra Koloɲan ka Na. A ka baara tun ye sɛnɛ ye.\nSàalakaw ka dugutigiya ye làadalata ye. A bɛ Danbɛlɛw dɔrɔn de ka bolo kan. Olu fɛ ye dugu tigiya bɛ Na fàya-kunda. Ni min ka Kɔrɔ fà tɔw bɛ ye, o de bɛ Sigi. Ni dugutigi Fatura, dugutigi kura bɛ Sigi kalo sàba o kɔ fɛ. Sàala dugutigi kɔrɔw tɔgɔ flɛ ninye : Bwajɛ Danbɛlɛ, Mɛnkɔrɔ Danbɛlɛ, Bùba Danbɛlɛ, Kɔɔcɛ Danbɛlɛ, Sàkaba Danbɛlɛ, Bakari Danbɛlɛ, Mɛn Danbɛlɛ, Bàla Danbɛlɛ, Sàka Danbɛlɛ. Mɔgɔ min bɛ dugu kun na bibi in na, o ye Yakuba Kɔrɔfa Danbɛlɛ ye. Sàala tun bɛ jàmanatigidugu fla ka màra kɔnɔ n’olu ye Togo ni Jukuna ye\nSàala ye kin kelen pe de ye. A sigikɛnɛ bon ya ye m 500 kɛrɛ naani 'kɔnɔ. Dugu in sìgiyɔrɔ kɔrɔw tɔgɔ flɛ : Donw, Sokuraba, Sokura, Bɛlɛkanso, Sàala.\nSàalakaw ye bamananw yen ka lamini mɔgɔw b’u Wele ko jùraw. Siya wɛrɛ tɛ Sàala. Yen jàmuw ye Danbɛlɛ ni Kɔnɛ ye nka furumusow jàmuw t’o la.\nBaara caman bɛ Kɛ Sàala i n’a Fɔ sɛnɛ, baganmara, jàgo.\nBololabaara minnu bɛ Kɛ Sàala olu ye : ŋununda, segereda, ciyan, sigilandla, kalakadla, sansaradla.\nSokɔnɔfɛnw minɛni : ncɔlɔ ( ka misiden Dabɔ sin na), jonbori (ka juru ncoma Fili misi ɲɛ), ka bagan masina Nɛgɛn ka Don a kɛyɔrɔ la walima k’a Gɛn ka Minɛ.\nƝɛlakegunyakow : ncankoroda, finisɔgɔ, lokaloka, bɔfle, gɛnkurunin.\nBaaɲumankɛtɔw min ni dugu bɛ baara la bi o ye Bɔrn Fɔndɛn ye. O min Nana saniya tiimɛni ka ma dugu in na.\nBaaɲumakɛtɔn minnu ni dugu Delila ka baara Kɛ ɲɔgɔn fɛ olu ye Bɔrn Fɔndɛn ni CMDT ye.\nKàlanko siratigɛ la madara de bɛ Sàala. Dugu ta don, kelen don wa san wɔɔrɔkalan don. O kɔ fɛ blonkɔnɔkalanso kelen bɛ yen ani balikukalanso kelen.\nNka madarasa de fanga ka Bon ni tɔw ye.\nDiinɛ min bɛ Sàala, o ye silamɛya ye. Diinɛ in donbaa ye Sidiki Danbɛlɛ ye. Misiri kelen dɔrɔn de bɛ Sàala.\nFarikolo-ɲεnajε sugu min fanga ka bòn Nɔ̀kɔlɔn 'kɔnɔ o ye ntolatan ye. Denmisɛnw ka ɲɛnajɛfɛn wɛrɛ minnu bɛ yen n'u fanga bɛ ka Dɔgɔya ka T'a fɛ olu ye fɛrɛnfunun, berefili, bolominɛ-tlon, bɛlɛta, inɛɛri, nten, tugu.\nSàala kungo kɔnɔ, jisigiyɔrɔw ( dàla, kɔ, jɛ), jiriw ani kungofɛnw de bɛ yen.\nKùlu kelen min bɛ kungo in kɔnɔ, o ye kongoli ye.\nKaburudo kelen dɔrɔ de bɛ Sàala. A bɛ dugu ni tilebin 'cɛ.\nSàala, waatiwbɛ Fɔ ɲɔgɔn kɔ ni samiɲɛ ni tltma ye sanko siratigɛ la. U bɛ Fɔ ɲɔgɔn kɔ ni fonɛnɛ ni fùnteni ye waati kalaya siratigɛ la . Samiɲɛ ni tlema cɛ, kawulɛ de bɛ yen. O bɛ ɔkutɔburukalo ni desanburukalo cɛ.\n'Kabakomayɔrɔ tɛ Sàala.\nFogo yeko: 1146145 - Bì: 64 - Kalo in: 7735 - Лinan: 67348.\nFura Yeko: 1432 - Bì: 1 - Kalo in: 11 - Лinan: 85.


Tchad: fangasinaw k'u ma sɔn sɔrasiw ka fangan ta ma\nA jɛnsen na : 22/04/2021 - 13:20\n"Général" looloo nani tgi, Mahamat Idriss Déby Itno, Tchad donnatɛmɛfanga ɲɛmɔgɔ, avril kalo tile 11, san 2021, Ndjamena. © MARCO LONGARI/AFP\nTchad jamana ɲɛmaa Idriss Deby Itno ka saya kɔ halisa jamana in kɔnɔ siran ani siga-siga de bɛ jamanadenw fanba la. Fangasinaw ni jamanadenw tɔgɔlatɔnw fana bɛ k'u bambakan halisa ko fanga kabɔ sɔrasiw bolo k'a di siviliw ma.\nBɔlɔlɔ forobakumayɔrɔ twitter sanfɛ, Fangasinapolitikitɔn ''les transformateurs'' ɲɛmaa "Succès Masra" ye weale bila Tchad jamanadenw ma k'u bɛɛ ka jɛ ka sigika fɔ kɛ, yasa u bɛ se ka donnatɛmɛ fanga jɔsenw bila senkan cogomina. Kadakan ale ka fɔla a ma kan cogosila Tchad jamana ka kɛ mɔgɔ dɔ fa ciyɛn ye. A ka nin kuma ninnu ɲɛsilendon Mahamat Deby Itno jamana ɲɛmaa dencɛ min ye fanga ta de ma.\nFangasina "Succes Masra" k'o fana a sera Tchad jamanadenw ka wuli kabɔ sunɔgɔ la u k'u ɲɛyɛlɛ ka ɲɛ, k'o sɔrasiw kɛlen ye ka fanga ndaraki. Idriss Deby Itno yɛrɛ ka fangasinaw la bele-bele Saley Kebzabo ale ka weele kan kɛra Tchad jamanadenw bɛɛ ka faraɲɔgɔn kan ka kɛ kelenye basigi ka se ka sɔrɔ.\nA ko ciyɛndon bi Tchad bɛ waati gɛlɛn kɔnɔ, nka a tɛ se ka ɲɛnabɔ ni kunfɛ koye, fɔ bɛ de ka sɔn k'i tɛgɛda a dusu kan ka faso bila fɛn bɛɛ sanfɛ. Taratadon jamanadenw tɔgɔlatɔn dɔw fana y'u ka jɔrɔ kofɔ, ulu ko yɛrɛ sɔrasiw ka ni waleya in tɛ fosi ye fanga dafirikɔ. O tɔn ɲɛmɔgɔ dɔ "Max Loalngar" kafɔ la, halini jamana ɲɛma Idriss Deby sara kɛlɛ la, a ma kan sɔrasiw ka fanga ta ka k'u ta ye.\nCôte d’Ivoire: bin kɛra sɔrasiw ka daga kan Anyama dugu kɔnɔ\nTchad: banbanci jɛkulu "FACT" ɲɛmɔgɔw k’u ma jɛ ni donnatɛmɛ fanga sigili ye\nTchad: jamanaɲɛmɔgɔ Idriss Deby Itno ka saya kɔ ŋuŋuŋuŋukanw bɛ ka caya


Balandugu - Fàkan\nKayi marabolo dugu dɔ ye Balandugu ye. Kita de y'a ka kolomi ye. Balandugu yɛrɛ ye yen galotigi-dugu dɔ ye, a ni duguba wɛrɛ min ka surun o ye Kita ye. Jijan ye Balandugu kafoda ye, a n'o cɛ jànya ye bam 35 ye. Balandugu n'a laminidugu minnu bɛ dàncɛ Bɔ olu dɔw Flɛ: a kɔrɔn fɛ, Suransan bɛ yen ni bam 5 ye, tlebin fɛ, Tukoto bɛ yen ni bam 25 ye, nka dɔw b'a F'o ma fana ko Lɛngema, kɛɲɛka fɛ, Nanbala min ye Ginbala goloda ye o bɛ yen ni bam 5 ye, a worodugu-yanfan fɛ sa, Sɔnsɔn joogolen bɛ yen ni bam 5 ye fana.\nTɔgɔko siratigɛ la, tɔgɔ wɛrɛ ma Da a dugu in na Balandugu 'kɔ. Ɔ, nka fɛn min ye Balandugu in fana kɔrɔko n'a sɔrɔli sababu ye, kùnnafoni kɛrɛnkɛrɛnnen ma Sɔrɔ o kan.\nBalandugu ye 'galodadugu ye, a galotigiw ye Senu kulubali ani Samakun Kulubali ye. Makalen Musa kulubali de ye yen sìgibaa fɔlɔ ye. Ale de ye yen tu Tigɛ k'a To donsoya sira kan 1880 sàn na. Makalen Musa tùn bɛ Bɔ segu. Hali bì Balandugu bɛ Mara Makalen Musa bɔnnaw fɛ, kulubalilakaw kɔni. Yen dugutigiya ye laadalata ye, sugandiliko t'a la. Kìn kelen bɛ yen, a bɛɛ tolen b'o ka bolo kan. Manda funɛ ni dɔw b'a Weele Funɛkɛ la, Godi, Bayejala, Somita Ganda, Manatigɛ, Gundamadi, Balaba, Hamisa, Junka, Kuraba Ganda, Nankanin Hajala, Makanjan, Màsaba Ginbala, Ginbalakɛ, Jelitumani kɔrɔ (Bàa Kɔ̀kɔ), Tɔgɔntan Kibili Dɛnba, Kàba ani Famakan Kunba ye yen dugutigi kɔrɔw ye. Màa min bɛ yen dugutigiya la bì, o ye Daɲa Madi Kulubali ye. Balandugukaw fɛ yen, foyi tɛ dugutigi Bɔ dugutigiya la ni saya tɛ. Wa n'o saya fana Kɛra u bɛ kalo sàba de Kɔnɔ, n'o Dafara u bɛ sɔrɔ ka yen dugutigi-bonda mɔgɔ bɛɛla kɔrɔbalen Lasigi.\nBalandugu mɔgɔw bɛ Taa 2884 ɲɔgɔn na. Yen kìnw ye naani ye: kɔkɔ, gadila, kiɲɛkunkan ani lubama.\nSiya minnu bɛ Balandugu olu ye maninkaw, bamananw, kakɔlɔw, soninkew ani fulaw ye. Yen jàmuw ye Kulubali, Jaanɛ, Sise, Nomoko Daramɛ, Jara, Jalo, Fanɛ, Sisɔkɔ, Jawunɛ, Tunkara, Keyta, Kantɛ ani Jakitɛ ye. Yen, sinankunya bɛ kulubaliw ni sisew 'cɛ a fana bɛ fulaw ni numuw 'cɛ. 'Ntɛ tɛ yen furuko kùnkan jàmuko siratigɛ la. Furu bɛ Tɛmɛ Balandugu n'a laminidugu bɛɛ 'cɛ. Maninkakan ni bamanankan ni fulakan bɛɛ bɛ Fɔ yen nka u ka forobakan ye maninkakan ye.\nBalandugukaw fana bɛ sὲnɛ sɛbɛkɔrɔ Kɛ. Yen, u bɛ keninke ni kàba ni saɲɔ ni malo ni tiga ni tiganinkuru ni ɲimikala ni gajaba ni bananku ni woso ni je ni bàra ni galama ni ʃɔ ni zɛrɛ ni kurubaga ni dà ani kɔɔri sὲnɛ. O tɛmɛnen 'kɔ, u bɛ jiriba dɔw fana Turu i n'a fɔ: mangoro, lenburu, buyagi, manje ani ntɔmɔnɔ.Yenkaw bɛ nafɛnsὲnɛ-nakɔninw fana Bɔ sɔn. O nakɔnin ninnu na u bɛ fòronto ni jaba ni ɲugu ni tamati ni nkɔyɔ ni salati ni ʃù ni pɔmitɛri ni gan ni kɔnkɔn ni nanaye ni melɔn ani sira Sὲnɛ yen. Sὲnɛ kɔ fɛ, u bɛ baganmara fana Kɛ. U ka bagan marataw ye misi ni fàli ni bà ni saga ni wùlu ni sò ani jakuma ye. Nka kamanmafɛnw fana b'a la i n'a fɔ: kami ni ʃɛ ni tonkɔnɔ ani jɛnɛntubannin. Baganmara kɔ fɛ, mɔni fana bɛ Kɛ Balandugukaw fɛ. Mɔni suguya fla de b'u fɛ yen: Laadalamɔni ani jɛgɛmarayɔrɔ-mɔni. Yen laadalamɔni bɛ Kɛ fàlaw ni kɔw la. Nka fɛn min ye u ka jɛgɛmarayɔrɔko ye, o kelen bɛ yen. A yɔrɔ ninnu bɛɛ mɔnikɛminɛw ye kelen ye bese ni doolen ani jɔ. Balandugukaw bɛ jago fana Kɛ kà Fàra ninnu kan. U ka jago bɛrɛdigilen don butigifɛnfeere ni sὲnɛfɛnfeere ni jiridenfeere ani baganjago kan. Yen sugu ye sibiridonya ye. Bololabaara dɔw bɛ Kɛ balandugukaw fɛ i n'a fɔ: ŋunanda ni segereda ni ciyan ni sìgilandla ni kalakadla ni sansaradla ni dabadla ni murudla ni bɔgɔdagadla ani sὲnɛkɛminɛ wɛrɛ. Donsoya bɛ Kɛ yen fana.\nBalandugukaw bɛ sògobaw Minɛ walima k'u Fàga ni marafa ni bese ni sɔgɔlan ni waraminɛ-nɛgɛ ni nkalaɲɛ ni fɛlɛbɔ ni lɛjuru ni dɔw k'o ma ko fɛrɛn ni basaminɛ-nɛgɛ ni jakumaminɛ-nɛgɛ ni wosen ani wùlu ʃuli a sògo masina na. Yen, u bɛ kɔnɔw Minɛ walima k'u Fàga ni manabɛlɛ ni ntɛfɛrɛ ni wɔlɔjuru ni gɛnni ni furabuluda ni samakaminɛ-fankan ni a kɔnɔ masina nɛgɛni ni fan wɛrɛ ye ni ʃìladɔn mana dali ni buturu ani jagi sirili kɔnɔ masina 'ɲɛ. U fana bɛ ncɔlɔw ni jonbori ni gɛnni ani koronni Kɛ k'u ka sokɔnɔ-baganw Minɛ.\nAn bɛ don min na i ko bì, ɲɔʃimansin ni kɔlɔn ŋana ni pɔnpekɔlɔ ni worobinɛ ni tlebarikawalan-kuran ni kɔɔrisugu ni mɔbili ni moto ni kalalikɛmansin ni kɛnɛyaso ni jibanbe ani sὲnɛkɛ-mansin bɛɛ bɛ Sɔrɔ yen. Baɲumankɛtɔn caman ni Balandugu ye baaraw Kɛ ka Tɛmɛn wa hali bì a ni dɔw fana bolo bɛ ɲɔgɔn 'bolo. Stop sahel ni ACF ni Plan Internet ni ASACO ni PACT ni Tnus ni AV ni SRGP ni OIV ni CGS ni APE ani CDP. Nin baɲumankɛtɔn ninnu ka yiriwa tun ɲɛsinnen bɛ jurudon ni jurusara ni jibanbedla ni nakɔsɛnɛ ni balodɔn ani kàlanko yiriwali de ma kosɛbɛ.\nBalandugu lakɔlikalan Dabɔra 1959 sàn . Yen lakɔli ye forobata ye. Duguma dakun fàn fɔlɔ ani dugumadakun fàn flanan kàlanso dòn. Madarasa ni blonkɔnɔkalan bɛɛ b'u fɛ yen. U ka madarasa Dabɔra 2002 sàn. Forobata y'u ta ye wa dugumadakun fàn fɔlɔ fana dòn. Balikukalan ni denmarayɔrɔ kelen fana bɛ yen. Balandugukaw fɛ yen, lakɔlikalan de fanga ka bòn ka sago kàlan tɔw kan. Balandugu kàlanden fɔlɔ dɔw ye Yusuf kulubali badalabugu bamakɔ ni Numu kulubali kalabankɔrɔ bamakɔ ani Daba kulubali sabalibugu bamakɔ ye.\nSilamɛya Dònna Balandugu Abdulayi Seku Sise fɛ. Juma misiri kelen ni misiri gansan kelen bɛ yen. Silamɛya kɔ fɛ, laadabatow fana bɛ yen, olu la, kɔmɔ ni moribayaasa ni nama ni dugusɔn ni tunbunin ni masidi ni jalajuba ni hataninba ani ɲalabɔ b'o la. Balandugu dugu dasiri ye fàli ye. U tnɛ ye yelen dunni ye.\nKɔɲɔ ni laadalakow ni tɔnɲɛnajɛw ye balandugukaw ka ɲɛnajɛlakow ye. U ka o ɲɛnajɛ ninnu fɔlifɛnw ye nkɔnin ni flen ni gita ni bàra ani dunun ye. Nka ɲɛnajɛfɛn kɔrɔ dɔw fana ye bɛ yen i n'a fɔ bɛlɛta ni nparibɔ ni fɛrɛn ni juruden ni nten ani kɔlɔci. balandugukaw ka nin ɲɛnajɛ ninnu bɛ Kɛ cɛkɛnɛcɛw de kan.\nKɔ lakodɔnnen ɲanama sàba bɛ Balandugu kungo 'kɔnɔ. A bɛ Fɔ dɔ ma ko bajannakɔ, kɛworowila kɔnin ye dɔ ye ka Fàra dingabada kan. dàla tan fana bɛ yen, sabankotoduɲgan ni bantonda ni jininke ni jalakɔdungan ani hatabasadala. Fàla kelen fana bɛ yen u b'a Fɔ min ma ko tɛnɛnba halada. Nin jisigi-yɔrɔ ninnu na, manɔgɔ ni ntɛbɛn ni kɔnkɔn ni kaana ni kooro ani koorokaara bɛ Sɔrɔ yen. Ninnu tɛmɛnen 'kɔ, jiriba minnu ka teli ka Ye yen olu ye jala ni banan ni sanan ni genun ni nkaba ni npeku ni zaban ni dingɛ ni gele ni nsira ni bumu ni ʃì ni nɛrɛ ni ntabakunba ni kòro ni zɛrɛninjɛ ni nkalama ni sunsun ni nten ni gunjɛ ni jun ni npilen ni ntomi ni ɲama ni nkunan ni wɔlɔ ni ntɔmɔnɔ ani bɔ ye.\nKaburudon naani 4 de bɛ Balandugu. O Sɔrɔla kìnko fɛ, bari balandugukaw fɛ yen kìn bɛɛ n'a ka kaburudon dòn. Nka sababu min Nàna n'o ye, kunnafonni kɛrɛnkɛrɛnnen ma Sɔrɔ o kan. Nka a kaburu ninnu bɛɛ bɛ Sɔrɔ dugu kɔrɔnyanfan kɔni fɛ.\nBalandugu, ni samiɲɛ Bɔra yen kawulɛ bɛ Nà n'o Bɔra yen Tlema bɛ Nà. Yen funteni sannadan tɛ Tɛmɛ 40 kan, a nɛnɛ hakɛ dugumadan fana tɛ Tɛmɛ 12 kan.\nKabakomayɔrɔ sàba bɛ Balandugu: Jininke ni kɔkurundala ani malidunba. Nka u bɛɛla tɔgɔbɔlenba ye Malidunba ye. A bɛ Sɔrɔ bankɔnni dugu da la.\nBlàdon : 2016-07-20 Yɛlɛmako laban : 2016-10-21\nFogo yeko: 1147215 - Bì: 499 - Kalo in: 8805 - Лinan: 68418.\nFura Yeko: 1802 - Bì: 2 - Kalo in: 15 - Лinan: 103.


Niger: Ouhoumoudou Mahamadou, de sungandila k'a kɛ Niger jamana marabajɛkulu ɲɛmɔgɔ ye\nA jɛnsɛnna : 05/04/2021 - 16:33 A falenna : 05/04/2021 - 16:34\nOuhomou Mahamadou, Niger marabajɛkulu ɲɛmɔgɔ kura. © ©Presidence de la republique du Niger\nA kɛbaga : Leila MANDE Tugu an kɔ\nNiger jamana, Mohammed BAZOUM ye Ouhoumoudou Mahamadou, de sungandi ka kɛ Niger jamana marabajɛkulu ɲɛmɔgɔ kura ye . Cɛ in tun bɛ jamanaɲɛmɔgɔ kɔrɔ Mahamadou ISSOUFOU masurunya mɔgɔ dɔ ye. Wa a ye minisiya jɔ yɔrɔ caman sɔrɔ. "PNDS" politikiton mɔgɔba dɔ don.\nOuhoumoudou Mahamadou bɛ san biwɔrɔ ni wɔrɔ la. Sɔrɔ ko dɔnbaga sɛbɛn b'a bolo. Jamana kɔ kan, a tun ye jɔyɔrɔba sɔrɔ "CEDEAO" ka bolofara min bɛ wari maraw kama. Cɛ in ye jamanakuntigi kɔrɔ Mahamadou Issoufou masuruyan mɔgɔ ye, bawo u fila bɛɛ bɛ bɔ dugu kelen na, n'o ye TAHOUA ye .\nAle yɛrɛ de kama Tahoua dugudenw y'u kan di Mohamed Bazoum ma ka caya jamana ɲɛmɔgɔkalata tɛmɛnen na.\nKabi san ba kelen kɛmɛ kɔnɔtɔn ni bikɔnɔtɔn "PNDS" Politikitɔn tun bɛ sigila wagati min na o kɛla a ɲɛna. O politikitɔn la fana a ka kumakan lamɛnendon kɔsɔbɛ.\nA sungandila ka kɛ wasaden ye siyɛn fila. A ye minisiya jɔyɔrɔ caman sɔrɔ. A kɛla sɔrɔ ani dugu jukɔrɔnafolow minisiri ye . A ye san wɔrɔ kɛ kankɔrɔsigiya la Mamaoudou Issoufou ka fanga wati la.\nA ye san caman min kɛ marabagajɛkulu kɔnɔ, o de y'a to jamanakuntigi Mahamed BAZOUM y'a sungadi k'a kɛ marabagajɛkulu ɲɛmɔgɔ ye. Sere dɔw ka fɔ la jamana dɛmɛ bagaw ka danaya b'a kan kɔsɔbɛ. Sisan baara to ye ka marabagajɛkulu minisiriw sungandi.


A jɛnsen na : 23/04/2021 - 18:52\nVolodymyr Zelensky, Ukraine jamanakuntigi sɔrasi fini na, (Camacɛ la) ani jamana in kɛlɛcɛw. AP\nRussie sɔrasi minnu bi "Russie" worodugunyanfan ni a tilebinyanfan fɛ, "Ukraine" ani Crimée dansɛw gɛrɛfɛ olu bɛna labɔ yen, ka daminɛ bi yɛrɛ ; "Russie" kana minisiri Sergueï Choïgou ka fɔla.Farajɛla lakandako tɔnba OTAN k’o bɛna a ko kɔrɔsigi.\nRussie marabagaw k’u bɛna u ka sɔrasiw labɔ "Ukraine" ani "Crimée" dansɛw gɛrɛfɛ.\nNka u ma perepere latigɛ nin sɔrasi ninnu bɛɛ le bɛna bɔ mara in la, walima minnu tara yen kɔsa in na, olu le bɛna u kɔseguin.\nA bɛ lɔgɔkun fila ɲɔgɔn bɔ "Ukraine" y’a lase ko "Russie" ye sɔrasi dɔw bila kana fara kɔrɔlenw kan "Ukraine" dansɛw la. "Russie" marabagaw yɛrɛ tun laban na k’o sɛmɛntiya wa ko sorasi ninnu bɛ yen degeli fɛɛrɛ dɔw le kosɔn. Nka o tɛ "Ukraine" ɲɛmɔgɔ hakilila ye, ko "Russie" bɛ ka "Ukraine" banbanciw le jukɔrɔmadondon.\n"Russie" sɔrasi ninnu labɔli mara in kɔnɔ, Volodymir Zelinsky, "Ukraine" ɲɛmɔgɔ y’o kibaruya kunbɛn nin nisɔndiya ye, nka k’o bɛna a ko lakɔrɔsi kɔsɛbɛ.\nA bɛ see don nataw la "Russie" ɲɛmɔgɔ Vladimir Poutine ni Zelinsky bɛ ɲɔgɔn lasɔrɔ ka kuma baranɲɔgɔnya kan jamana fila ninnu cɛ, nka min ye kɛlɛ kuma ye "Ukraine" kɔrɔn fɛ, Vladimir Poutine ko Zelinsky ka taa sigikafɔ kɛ nin banbanci ninnu yɛrɛ ye.\nFarajɛla lakandako tɔnba OTAN fana y’i kanbɔ.\n"Haïti": jamanaɲɛmɔgɔ "Jovenel Moïse" y'a ka marabajɛkulu ɲɛmɔgɔ falen ko kura


Burkina Faso: jamanaɲɛmaa Rock Marc Christian Kaboré ka jatigɛwale kɛlɛ fɛɛrɛw\nA jɛnsen na : 14/06/2021 - 14:28\nBurkina kɛlɛcɛ dɔw u ka sɔrasi fini na, Burkina jamana kan. AP - Sophie Garcia\nKabini jamanaɲɛmaa Rock Marc Christian Kaboré ye fanga ta san 2015, jatigɛwalew tɛ ka kɔtigɛ. Fɛɛrɛ caman de tara nka alibi o si tɛ ka wasa kɛ lakana ma basigi fɔlɔ. O fɛɛrɛ ninnu ye jumɛn ni jumɛn ye, mun kama o tɛ ka wasa kɛ?Dɔgɔkun kɔnɔ don o don an bɛna o jabi dɔ di aw ma. Bi an biɛ kuma fɛɛrɛ min kan o ye kɛlɛbolo kura "Forces spéciale" sigili ko ye. Burkina marabaaw y'a latigɛ ka kɛlɛbolo kura "Forces Spéciales" bila senkan. A ka baaraw bɛna kɛ jumɛn ye?\nBurkina Faso marabaaw y'a latigɛ juin kalo tile 2 don ka kɛlɛbolo kura bila senkan sanko ka jatigɛwalekɛlaw kɛlɛ. O kɛlɛ bolo kura "Forces Spéciales" bɛna fara kɔrɔmanw kan. Olu tɛ sera k'u jɛniyɔrɔ fin lakana basigi la. Mun bɛ kɛlɛbolo kura in bɔ kɔrɔmanw na? Mamadou Savadogo ye lakana ko donbaga ye.\nDanfara ye min ye, "Force spéciale" kɛlɛbolojuru tɛna siri sorasi ɲɛmaa si la ni jamana ɲɛmaa dɔrɔn tɛ. Kasɔrɔ Kɛlɛbɔlɔ "Force spéciale" tɔw juru sirilen don u ka sorasi ɲɛmayaso ma. u ka baaraw la, u bɛ ka ta jamana fan bɛɛ la kasɔrɔ kɛlɛbolo tɔw tun tɛ se ka taa yɔrɔ bɛɛ la.\nKabini jamanaɲɛmaa Rock Marc Christian Kaboré ye fanga ta san 2015, jatigɛwalew tɛ ka kɔtigɛ. Nka sisan dɔrɔn de kɛlɛbolo "Forces spéciales" sigiko fɔra.\nMamadou Savadogo ka fɔla, o tɛ gwansan ye.\nI bɛ taa sɔrɔ ɲɔgɔn famu ma sɔrɔ kɛlɛcɛw ni ɲɔgɔncɛ walima latigɛ ta baliya. O de y'a kɛ jamana ɲɛmaa yɛrɛ ye kow taa jatigɛwale kɛlɛli la. O ye hakilila fɔlɔ ye, hakilila filanan, i b'a sɔrɔ Barkhane tagali de kɔsɔn. Barkhane bɛ kɛlɛkɛ Sahɛli la. A bɛna bila Barkhane de nɔna nka jamana dɔrɔn kɔnɔ.\nBurkina lakanako dɔnbaga in ko kɛlɛbolo "Forces Spéciales" ka kunkɔrɔta sɔrɔ bɛna bɔ a ka minan ɲumanw ani a ka teliya de la ka se kɛlɛ kɛnɛw kan.\nSolhan binkani kɛra sababu ye, dugu in duguden caman y'u sigiyɔrɔw bila\nCoronabana bɛ ka cari Niger, marabagaw ye weele bila mɔgɔw ma k'u ka yɛrɛtangafɛɛrɛw labato\nNin seliba ɲɛkɔrɔla balofɛnw ani sagaw sɔngɔ gɛlɛyala Côte d'Ivoire


Utilisateur:Guaka/nye-folo — Wikipedia bamanankan\nWikipedia ye ansiklopedi sarabɔbali ye aw bɛɛ jɔyɔrɔ bɛ min dilanni na. Walasa k'o waleya, an bɛɛ ka sɛbɛni k'a la. Sisan ɲɛ 721 bɛ Bamanankan Wikipedia kɔnɔ. Aw ni ce yɛrɛ-ko kɛko ɲuman na! Aw bɛsɛ ka Faransikan walima kan wɛrɛ bayɛlɛma kata bamanankan na! Wikipedia: Bamanankan sigini bɛ katimu duguma k'aw dɛmɛ aka baara la. Ka kunnafoni wɛrɛw sɔrɔ, faransikan Wikipedia lajɛ. Ka fara bamanankan daɲɛ 1000 bɛ Wiktionnaire kɔnɔ!\nRécupérée de « https://bm.wikipedia.org/w/index.php?title=Utilisateur:Guaka/nye-folo&oldid=36238 »\nLa dernière modification de cette page a été faite le 27 Ɔkutɔburukalo 2014 à 13:21.


Sugunɛbilenni sababu ye tumu dɔ ye min bɛ don joli la. Tumu suguya ka ca duniya kɔnɔ. Yɔrɔ bɛɛ ni a ta cogoya don. Suguya kelen bɛ yen, min ka ca farafinna, arabu jamana, ani ameriki worodugu yanfan dɔw fɛ.\nSugunɛbilennikɛ bɛ yɔrɔ minnu na, ni joli yera aw sugunɛ la o yɔrɔ la, aw ka kan ka taa aw sugunɛ sɛgɛsɛgɛ mikɔrɔsikɔpu la ni banakisɛ in tɛ a la.\nSigida dɔw la, nin bana kofɔlen in ka ca kosɛbɛ fo ka a kɛ mɔgɔw hakili la ko cɛmisɛnniw ka sugunɛbilennikɛ ye musomaniw ka kalolabɔ nɔnabila ye.\nA taamasiɲɛ min ka ca kosɛbɛ o de ye joli bɔli ye sugunɛ na, kɛrɛnkɛrɛnnenya la sugunɛ tɔni labanw na. Tumu suguya wɛrɛw bɛ kɔnɔbolibasima bila mɔgɔ la.\nA bɛ barakɔrɔdimi ni worofurancɛ dimi bila mɔgɔ la; a ka ca a la o dimi in bɛ juguya sugunɛ kɛlen kɔfɛ. Farikalaya ni fariŋɛɲɛ bɛ se ka kɛ a sen kɔrɔ.\nA bɛ joli bila musow la, i n’a fɔ dilannabana.\nKalo walima san dama dama kɔfɛ, dimi bɛ se ka a tigi minɛ min bɛ kɛ sababu ye ka a kɔmɔkili, a biɲɛ, a samanɛnɛ funu fo ka se saya ma.\nTuma dɔ la, a taamasiɲɛ tɛ bɔ joona. Kɔnɔnatumunw ka ca sidida min na, ni taamasiɲɛ damadɔ bɛ mɔgɔ minnu na, olu walima kɔnɔdimitɔw ka kan ka taa sɛgɛsɛgɛ.\nAw ye taa kɛnɛya baarakɛla dɔ fɛ yen. Parazikantɛli (praziquantel) bɛ jolilatumu suguya bɛɛ furakɛ. Ɔkizamunikini (oxamniquine) bɛ jolilatumu suguya dɔw furakɛ. Walasa ka fura tata hakɛ dɔn, aw ye sɛbɛn ɲɛ Sugunɛbilenni fura lajɛ.\nSugunɛbilenni yɛlɛma man teli. A ka ca a la, a banakisɛ bɛ balo jilakɔtɛ fitini dɔw de kɔnɔ. Sugunɛbilenni sɔrɔcogo filɛ:\nSugunɛbilennitɔ dɔ mana sugunɛ kɛ kɔ ji la.\nBanakisɛfan bɛ sugunɛ in na.\nO fan ninnu bɛ ci ka don kɔtɛdɔ kɔnɔ.\nO kɔ tumu ninnu bɛ bɔ kɔtɛ kɔnɔ ka taa don mɔgɔ wɛrɛ la.\nO la, ni mɔgɔ min ye a ko walima ka a nɔn o ji banakisɛma la, o tigi fana bɛ bana in sɔrɔ.\nWalasa ka aw yɛrɛ tanga sugunɛbilenni ma, aw ye a kɛlɛbagaw dɛmɛ ka kɔtɛ ninnu silatunu ani ka banabagatɔ furakɛ. Nka, min nafa ka bon ni a bɛɛ ye, o de ye: Mɔgɔ bɛɛ ka to ka sugunɛkɛ ɲɛgɛn kɔnɔ, nka aw kana a kɛ ji da la walima ji la abada.


Jɔnkɛ karatɔ - Fàkan\nMàsakɛ n'a ka jɔnkɛ\nNin Kεra màsakε dɔ ye. A musow tùn ka Ca kosεbε. Jɔnw fana tùn ka Ca a 'bolo, nka bεε n’i ka baara tùn dòn. Dɔw tùn bε sow Ko, dɔw bε musow Kɔlɔsi, dɔw ta tùn ye yɔrɔ lasanuyali ye. O hukumu 'kɔnɔ, jɔn dɔ nana Jarabi a muso ncinin na. O Tor'o la fo ka muso in Kunmayɛlɛma. O kɛlen u ye bòli fari Da. Muso ye kangari kelen Da a ye,\n-N dyaɲɛbaa, n bε Sɔn i ka furu ma, nka hali n'i ye muso kεmε furu ka Fàra n kan n b’a Лini i fε, muso wɛrɛ den kana Blà n taw san fε. Wa i k’u Kanu i n’a fɔ i nunkɔnɔsi.\n-N ye n kan D'i ma. cɛ kan bɛ tèn\nTaamasira kan, u ye muso dɔ n’a den sɔrɔ bada la yɔrɔ dɔ la. O dòn kama, o yɔrɔ ba tigεli tùn ka gεlεn kosεbε, bawo mɔgɔ si tùn tε ba fàn dɔ in Lasɔrɔ f’i ka mɔgɔ kelen Saraka ba jinεw ye. Jɔnkε n’a muso Hanmina ka Jɔrɔ o ko in na, sabu bamananw ko tèn ko "dugutigiden-bugɔ ni sìgi tε Bεn, jango ka màsakεmuso-ntaraki". Jɔnkε n’a ka saraman bε k'u Sɛnsɛn màa si t’a Ye n’i m’a kanu n'i yɛrɛ ye. Aa! jaa jarabi ka Kɔrɔ n’a tigi ye. Musodenba-tigi in Flε ka Jarabi jɔnkε la o yɔrɔ kelen in na. O de Flɛ k'a den Di jinεw ma batigεsaraka ye. O kɛlen o fana y'i Kanto a ma,\n-N dyaɲɛbaa, n bε Furu i ma, nka hali n'i ye muso kεmε furu ka Fàra n kan n b’a Лini i fε, muso wɛrɛ den kana Blà n taw san fε. Wa i k’u Kanu i n’a fɔ i nunkɔnɔsi.\n-N ye n kan D'i ma yanni saya cɛ. jɔnkɛ ko tèn\nBa tigɛlen 'kɔ u sàba y’u Kunda jàmanaba dɔ kan. nka o dòn kama, mɔgɔ si tε Dòn o jàmana in kɔnɔ n’u m’i sεgεsεgε. Tuma min na jɔnkε n’a musow kùn Bɔra dugu dɔ sokεnε kan, u ni o yɔrɔ in masakε denmuso Bεnna. O fana jarabikojugu jɔnkɛ la, a Flɛ ka dugu gundo bɛɛ F'a ye. O kɛlen, O fana nan'i Kant'a ma,\n-N ye kan D'i ma yanni saya 'cɛ. a ko tèn\nU dònnen, màsakɛ y'i Kanto a ma,\n-Dunnankɛ, n bɛ na ɲinikali damadɔ Sεmε i la n'i Sera k’u jaabi, i bε Sìgi n nɔ na, o y’an ka yɔrɔ laada ye san wolonfla o san wolonfla o laada tɛ na Wuli ne fɛ. Nka n’i ma Se k'u Jaabi an b’i Fàga.\n- N y'a Mɛn n 'fà. jɔnkɛ kan bɛ tèn.\nO kɛlen, a y’i Kanto jɔnkε ma;\nAn ka jamana mugubon bε min ?\nA kεlεkε minεw bε mara min ?\nA màsakɛ bε ʃi min ?\nO kɛlen, jɔnkɛ ye ɲininkali ninnu Tà kelen kelen hali a ma Sigisigi u jaabitɔ. Kabini o Kɛra, màsakɛ y'i kant'a ma ko,\n- Dunnankε, e tε mɔgɔlakolon ye. K'a Tà bì la, an ka jamanatigiya b'i 'bolo. Ne ka fanga Sera a dàn na. N bɛ barika Da ʃukɔrɔw ye. N den a ko b'i 'bolo sa dɛ.\nJɔnkɛ Flɛ ka màsakɛya Sɔrɔ. Nka hunn! Muso sàba ninnu ka furudonkan in dɛ!\nN y'a Tà yɔrɔ min na, n y'a Blà yen.\nFogo yeko: 1146301 - Bì: 220 - Kalo in: 7891 - Лinan: 67504.\nFura Yeko: 986 - Bì: 1 - Kalo in: 8 - Лinan: 63.


Danadunŋuru - Fàkan\nDanadunŋuru ye dugu ye min bε Bɔndo galoda fε Koro kolomi na. A ni Koro cε ye bam 15 ye. A bε Mooti marabolo de fε. Danadunŋuru ni kɔrɔn cε Adunakanbe de bε ye. A n’o cε ye bam 4 ye. Tlebin fε Turu de bε yen, a n’o cε ye bam 8 ye. Kεɲεka fε Enε de bε ye, a n’o cε ye bam 6 ye. Worodugu fε o ye Lεrε ye, bam 3. Danadunŋuru ni duguba min ka Surun ɲɔgɔn na o ye Koro ye, bam 15.\nKabi Danadunŋuru tu Tigεra 1943 sàn, tɔgɔ in b’a la w’a ma deli ka Fàlen. Fεn mi ye dugu tɔgɔ sɔrɔcogo ye an ma kùnnafoni jɔnjɔn Sɔrɔ o kan fɔlɔ. Dugu in sigibaa ye Amakuru n’u Ko Anabanu Лangali ye. Ale de Bɔra Guru ka Nà donsoya siratigε la.\nLaadaladugutigi-ko de bε Danadunŋuru. Dugutigiya bε kìn kelen ka bolo kan w’a jamu kelen ka bolo kan. A bε Na kɔrɔya-kunda. Ni dugutigi-kɔrɔ Sara kura de bε Sigi o nɔ na kalo saba o kɔ fε. Yen dugutigi-kɔrɔw ye: Anabanu Лangali, Alε Лangali. Mɔgɔ min bε dugu kun na bi o ye Ogomire Bukari Лangali ye.\nDanadunŋuru ye kìn 7 ye : Ɲangaliw ta, Togow ta, Pujugɔw ta, Tagajuw ta, Sagaraw ta, Gindow ta, Mɔsiw ta. Dugu in màa bε Taa 2060 la bi.\nSiya minnu bɛ Danadunŋuru olu ye dɔgɔnɔw ni mɔsiw ye. Yen jamuw ye: Лangali, Togo, Say, Sagara, Pujugɔ, Dara, ɔngoyba, Gindo, Waju, ɔnrɔn, Duɲɔn, Tagaju, Sankara, Bεlεm, Dεn. U sinankunw ye Лangaliw ni Togow ; Pujugɔw, Gindow ani Sankaraw cε. Furusira bε bεε ni ɲɔgɔn cε dugu in na fɔ n’a Bɔra numuw ni jeliw la. Ka Fàra o kan furusira b’u nidugu wεrεw cε. Mɔsikan ni dɔgɔsɔ de bε Fɔ Danadunŋuru nka dɔgɔsɔ de fɔbaa ka ca.\nDanadunŋurukaw fana bɛ sὲnɛ sɛbɛkɔrɔ Kɛ. Yen sεnεfεnw ye: keninke, kàba, saɲɔ, malo tiga, tiganinkuru, ɲimikala, gajaba, bananku, woso, je, bàra, galama, ʃɔ, zɛrɛ, kurubaga, dà, kɔɔri, fini, bεnε, dà. O tɛmɛnen kɔ, u bɛ jiriba dɔw fana Turu i n'a fɔ: mangoro, lenburu, buyagi, manje, ʃiniwajiri ani ntɔmɔnɔ.Yenkaw bɛ nafɛnsὲnɛ-nakɔninw fana Bɔ sɔn. O nakɔnin ninnu na u bɛ fòronto ni jaba, ɲugu, tamati, nkɔyɔ, salati, ʃù, pɔmitɛri, gan, kɔnkɔn, nanaye, melɔn ani sira Sὲnɛ yen. Sὲnɛ kɔ fɛ, u bɛ baganmara fana Kɛ. U ka bagan marataw ye misi, fàli, bà, saga, wùlu, sò ani jakuma ye. Kamanmafɛnw fana bε Mara yen i n'a fɔ: kami, ʃɛ,tonkɔnɔ ani jɛnɛntubannin. Danadunŋurukaw bɛ jago fana Kɛ ka Fàra nin bεε kan. U ka jago ye butigifɛnfeere, sὲnɛfɛnfeere, jiridenfeere ani baganjago ye. Danadunŋuru sugu ye ntεnε ye. Numuya bε Kε ye. Numumusow bε fiɲεndla ni bɔgɔdagadla Kε. Numucεw ta ye misidabadla, jeledla, dabanin-kurunindla ani kondla ye.\nBololabaara dɔw bɛ Kɛ danadunŋurukaw fɛ i n'a fɔ: ŋunanda, segereda, ciyan, sìgilandla, kalakadla, sansaradla, dabadla, murudla, bɔgɔdagadla ani sὲnɛkɛminɛ wɛrɛ. Donsoya bɛ Kɛ yen fana. Yen baaraw la fanba ye sεnε ye.\nDanadunŋurukaw bɛ sògobaw Minɛ walima k'u Fàga. Olu fàgalanw ye: marafa, bese, sɔgɔlan, waraminɛ-nɛgɛ, nkalaɲɛ, fɛlɛbɔ, lɛjuru ni dɔw k'o ma ko fɛrɛn ni basaminɛ-nɛgε, jakumaminɛ-nɛgɛ, wosen ani wùlu ʃuli a sògo masina na. Yen, u bɛ kɔnɔw Minɛ walima k'u Fàga ni manabɛlɛ, ntɛfɛrɛ, wɔlɔjuru, gɛnni ni furabuluda ni samakaminɛ-fankan, a kɔnɔ masina nɛgɛni ni fεn wɛrɛ ye, ʃìladɔn mana dali ani jagi sirili kɔnɔ masina ɲɛ. U fana bɛ ncɔlɔw, jonbori, gɛnni ani koronni Kɛ k'u ka sokɔnɔ-baganw Minɛ.\nBaaɲumankɛtɔw minnu ni dugu bɛ baara la bi olu ye SEISEI, bεnε ni tigε baaɲumakε-tɔn, USAID ani Wrld Vision ye.\nBaaɲumakɛtɔn min ni dugu Delila ka baara Kɛ ɲɔgɔn fɛ o ye bεnε ni tigε baaɲumakε-tɔn ye.\nNin baaɲumakε-tɔnw nakunw flε nin ye :\n- SEISEI de Nàna dugu saniyali fεεrεw blali sen kan de ka ma\n- bεnε ni tigε baaɲumakε-tɔn Nàna o sεnεfεn ninnu sεnεkoɲuman baaraw yiriwali de ka ma\nDanadunŋuru lakɔlikalan Dabɔra 1997 sàn. Yen lakɔli ye foroba ye. San 9 kalan don. A tlalen don fan fla ye: dugumakalan dakun fɔlɔ (1-6nan) ni dakun flanan (7nan-9nan).\n- Amagana Pujugɔ : Ale sìgiyɔrɔ ye Bamakɔ ye. A ka baara ye finitigiya ye. Jalabatigi dɔ don.\n- Abraham Duyɔn :Ale sigilen bε Bamakɔ. Lakɔlikaramɔgɔ don Bamakɔ sannakalanso dɔ la.\n- Malik Sagara : Ale bε Kati, duguma-kalanso karamɔgɔ dɔ don.\n- Dɔrkas Togo: Ale sìgilen don Koro, ale fana lakɔlikaramɔ ye.\nDiinεko siratigε la silamεya, kerecεnya ani laadalabato de bε Danadunŋuru. Jumamisiri kelen ni misiri gansa kelen bε yen. Silamεya Donna 1943 sàn.\nEgilizi fla bε ye : katolikiw ta ni protεstanw ta. Kerecεnya Donna ye 1952 sàn.\nO kɔ fε laadalabato bε Kε yen.\nDugu in dasiriw ye Agoro ni Yenren ye.\nKɔɲɔ, laadalakow, tɔnɲɛnajɛw, seliw, sanyεlεmaw ani sankunbεn ye Danadunŋurukaw ka ɲɛnajɛlakow ye. U ka o ɲɛnajɛ ninnu fɔlifɛnw ye nkɔnin, flen, gita, bàra ani dunun ye. Nka ɲɛnajɛfɛn kɔrɔ dɔw fana bɛ yen i n'a fɔ bɛlɛta, nparibɔ, fɛrɛn, juruden, nten, wali, ʃεnta ani kɔlɔci. Danadunŋurukaw ka nin ɲɛnajɛ ninnu bɛ Kɛ fεrεba n’o ye Tayi na gara ye. Nin bεε kɔ fε farikoloɲεnεjε wεrεw bε yen I n’a fɔ sennantolatan ni nεgεsoboli.\nDanadunŋuru kungo kɔnɔ, jisigiyɔrɔw ( dàla), jiriw ani kungofɛnw de bɛ yen.\nDugu in na, dàla saba de bε yen.\nDanadunŋuru kaburudo ye 2 ye: Silamεw ta, kerecεnw ta. U bε dugu ni worodugu cε.\nDanadunŋuru, waatiw bɛ Fɔ ɲɔgɔn kɔ ni samiɲɛ ni tlema ye sanko siratigɛ la. U bɛ Fɔ ɲɔgɔn kɔ ni fonɛnɛ ni fùnteni ye waati kalaya siratigɛ la. Funteni hakε ye 44 ye sànnadan na ni ka nεnε ta Kε 18 ye dugumadan na. Samiɲɛ ni tlema cɛ, kawulɛ de bɛ yen. O bɛ ɔkutɔburukalo ni desanburukalo cɛ.\nKabakoma-yɔrɔ tε Danadunŋuru.\nBlàdon : 2017-03-11 Yɛlɛmako laban : 2017-03-12\nFogo yeko: 1146174 - Bì: 93 - Kalo in: 7764 - Лinan: 67377.\nFura Yeko: 1129 - Bì: 1 - Kalo in: 6 - Лinan: 63.


An ka kan ka a don waati jumɛn ani an man kan ka a don waati jumɛn?\nNi waajibi tɛ, an man kan ka katetɛri don abada. Dɔgɔtɔrɔ walima kɛnɛyabaarakɛla de bɛ se ka a don. Bana jugu bɛ se ka sɔrɔ a donni fɛ walima a bɛ se ka da bila sugunɛ bɔyɔrɔ la tuma bɛɛ, sango ni cɛ don.\nNi banabagatɔ bɛ se ka hali sugunɛ dɔɔni kɛ a yɛrɛ ye, aw man kan ka sugunɛjuru don a la.\nNi banabagatɔ tɛ se ka sugunɛ kɛ a yɛrɛ ye, aw bɛ se ka a lasigi ji wɔlɔkɔlen na, (aw ye sɛbɛn ɲɛ Ɲɛgɛnɛkɛbana furakɛcogo lajɛ). Aw bɛ se ka bana in fura bɛɛ di a ma ɲɔgɔn fɛ.\nNi sugunɛ gannen don mɔgɔ la, a tigi dun tɛka se ka a kɛ, ni a bɛka a tigi banani taamasiɲɛw jira, aw bɛ taa ni a ye dɔgɔtɔrɔso la joona.\nNi aw ma se ka taa dɔgɔtɔrɔso la, o la, aw bɛ sugunɛkɛjuru don a la.\nSugunɛ ka mɔgɔ banani taamasiɲɛw\nA tigi fifa kasa bɛ kɛ i n’a fɔ sugunɛ kasa;\nƝɛ ni senw bɛ funu;\nFɔɔnɔ, jatigɛ ani fangadɔgɔya.\nSugunɛ sɔrɔli ka gɛlɛn mɔgɔ minnu ma, sugunɛkɛbana bɛ minnu na walima kuru sigilen don minnu sugunɛkɛsiraw la, olu de ka kan ka sugunɛkɛjuru bila u bolo kɔrɔ.\n1. Aw bɛ sugunɛkɛjuru tobi (ani aw bɛna baara kɛ minɛn fɛn o fɛn na) fo miniti 15.\n2. Aw bɛ aw ɲɛfɛla ni a lamini bɛɛ ko ka jɛ ni safinɛ ye.\n3. Aw bɛ aw tɛgɛ ko ka jɛ ni jikalan ye ani banakisɛfaga safinɛ (i n’a fɔ Betadini, Bétadine). Tɛgɛ kolen kɔ, aw kana maga foyi wɛrɛ la fo fɛn minnu banakisɛ fagara.\n4. Aw bɛ ɲɛfɛla lamini bɛɛ datugu ni fini sanuman dɔ ye.\n5. Aw bɛ gan sanumanw don walima ka aw tɛgɛw jɔsi ni alikɔli walima banakisɛfaga safinɛ dɔ ye.\n6. Aw bɛ banakisɛfaga tulu dɔ mu sugunɛkɛjuru la walima fɛn sanuman wɛrɛ min bɛ se ka yeelen ji la (a kana kɛ tobilikɛtulu walima munitulu wɛrɛ ye).\n7. Aw bɛ aw ɲɛfɛla wolow sama walima aw bɛ musoya dawolow yɛlɛ ani ka kɔɔrimugu min bana kisɛ fagara, o ɲiginnen ni safinɛji ye, ka o kɛ ka sugunɛ bɔyɔrɔ jɔsi.\n8. Aw bɛ aw ɲɛfɛla dayɛlɛ dɔɔni, ka sɔrɔ ka sugunɛkɛjuru don dɔɔni dɔɔni ni hakilisigi ye. Ni sugunɛkɛjuru donni bɛka gɛlɛya, aw bɛ to ka a munumunu dɔɔni dɔɔni ka a don, nka aw kana a jagoya abada!\nWalasa sugunɛkɛjuru ka se ka tilen ka don, aw bɛ a kɛ i n’a fɔ a bɛ ja la cogo min.\n9. O bɛ se ka da bila sugunɛ bɔyɔrɔ la min bɛ kɛ gɛlɛyaba ye. Aw bɛ a donni jɔ ni sugunɛ ye bɔli daminɛ. Ni cɛ don, aw bɛ a don ka se santimɛtiri 3 ma.\nKunnafoni nafama: Muso ka sugunɛsira ka surun ni cɛ ta ye.\nAw bɛ aw jija cogo bɛɛ la sugunɛkɛjuru kana se aw yɔrɔ wɛrɛ ma fo ni a kɛra aw bolokɔniw ni juru donyɔrɔ ye.\nKunnafoni nafama: Ni bana taamasiɲɛw bɛ ye banabagatɔ la ka a sababu kɛ sugunɛ toli ye a kɔnɔ, aw kana girin ka a bɛɛ labɔ siɲɛ kelen. Aw ka kan ka a labɔ dɔɔni dɔɔni (aw bɛ sugunɛkɛjuru dɛrɛ walima ka a kuru tuma ni tuma. Aw ye dɔgɔtɔrɔ wele tuma bɛɛ.\nTuma dɔw la, muso jiginnen kura tɛ sugunɛ sɔrɔ. Ni o tɛmɛna lɛri 6 kan, ani ni taamasiɲɛw ye a jira ko a sugunɛbara falen don, aw ka kan ka sugunɛkɛjuru don a la. Ni aw hakili la ko a sugunɛbara falen tɛ, aw kana sugunɛkɛjuru don a la nka aw ye a ɲini a fɛ a ka ji caman min.


jyɛnkɛlɛ 'ʃyὲn flanan - Fàkan\nJyɛnkɛlɛ ‘ʃyὲn flanan\nJyɛnkɛlɛ ‘ʃyɛn flanan Kɛra ‘kὲlɛ ye min ma jyɛn gun ʃi To. A da Mìnɛna 1939 sàn na\nErɔpu ‘kɔnɔ, kà Kùncɛ 1945 sàn mɛkalo tlè 8 Erɔpu. Azi ta Banna 1945 sàn utikalo.\nI. Erɔp kὲlɛ ɲɛkɔrɔla la\n1930 waatiw la, diyagoyafange ye Лɛsɔrɔ Erɔpu ‘jàmana caman na. Diyagoyafanga ‘kɔnɔ, sɔ̀rɔdasiw sàgo de bɛ Kɛ ko bɛɛ la.\nBenito Misolini ye fànga Ta 1922 sàn na Itali. A nàlen fànga la, a ye wajibifanga Bla ‘sèn kàn jàmana ‘kɔnɔ. Adɔlf Hitlɛr (Adolf Hitler) Nàna fànga Tà 1933 sàn na Almaɲi. O fana ye Ninjugufanga Blà ‘sèn kan yèn. 1939 sàn na, Fransiko Franko fana ye fànga Sɔ̀rɔ Ɛspaɲi. Nìnnu bɛɛ ka màra tùn Ye diyagoyafanga ye.\nII. Kὲlɛ Wulila cogo di ?\nAdɔlf Hitlɛr (Adolf Hitler ) ye taabolo dɔ Blà ‘sèn kàn Almaɲi min sinsinnen dòn siyawolo ma kàn. Siya dɔ Bɛ Almaɲi u bɛ min Weele ko « race aryenne ». Ale yὲrɛ fὲ, o siya in ka fìsa ni siya tɔ bɛɛ ye. Ni màa min tɛ o siya in dɔ ye, e ye màa màjiginnen ye Hitlɛr ka jàte la. Hitlɛr n’a nɔfɛmɔgɔw b’u sàgo Kɛ fàsoden tɔw la kà Da o fìsamandiya in kàn. A ka jàmana kelen m’a Bɔ blèn, a B’a fὲ kà‘jyɛn bɛɛ Màra n’a ka ninjugufanga ni siyawolomafanga ye. O baara in da Mìnɛna a fὲ Erɔpu gun ‘kɔnɔ fɔlɔ.\nAlmaɲi kὲlɛcɛw ye Ɔstriya (Autriche) Mìnɛ 1938 sàn marisikalo, kà Cekɔslowaki Mìnɛ 1939 sàn, ani kà Polɔɲi Mìnɛ 1939 sàn Sɛtanburukalo tlè fɔlɔ 1lɔ. Almaɲi ka o bìnkanniwale nìnnu kosɔn, Fransi ni Angletɛr ye kὲlɛ Wuli Almaɲi ‘kan mà 1939 sàn Sɛtanburukalo tlè 3.\nIII. Fransi Kɛra cogo di jyɛnkɛlɛ ‘ʃyɛn flanan ‘kɔnɔ ?\na. Fransi Mìnɛni almaw fὲ :\n1940 sàn na, Almaɲi ye Fransi Mìnɛ. Tlè tan dɔrɔn, Fransi sɔrɔdasiw y’u yὲrɛ Лini. Fàsoden minnu Bɛ baba fὲ, olu Bòlila k’u Kunda Banin kàn. 1940 sàn Zuwɛnkalo tlè 14, alemaw Dònna Pari ‘kɔnɔ o min Ye Fransi faaba ye.\nb. Kὲlɛ jɔli (l’armistice):\nFransi màrabagaw ye kὲlɛmasa Petɛn (maréchal Pétain) Weele 1940 sàn Zuwɛnkalo tlè 17 a ka Nà u Dὲmɛ. Ale fana y’a Лini alimaw fὲ u ka kὲlɛ Jɔ. Bolonɔ Blàra kὲlɛjɔsɛbɛn na 1940 sàn Zuwɛnkalo tlè 22. Fransi Tlara flà ye. Almaw Dagara kɔgɔduguyanfan fὲ ni ka Wòroduguyanfan To Fransikaw yὲrɛ ‘bolo. Lorɛnn (Lorraine ni Alzasi (Alsace) Fàrala Almaɲi dùgukolo kàn. O kɔ fὲ, Fransi màra ni almaw Jὲra kà Fransi jàmana kuma Fɔ ɲɔgɔn fὲ.\nFransika minnu ma Jɛn ni u fà dùgukolo mìnɛni ye, olu Fàrala ɲɔgɔn kàn kà kὲlɛbolo dɔ Labɛn jàmana ta kὲrɛ fὲ. A mɔ̀gɔw dɔw Bòlila kà Taa Lɔndɔnn (Londres). U Taara Kanbɔ zeneral De Gol (De Gaulle) la yèn. Dɔw yὲrɛ Tora Fransi ‘kɔnɔ yèn kà jugu Kὲlɛ. Zan Mulɛn (Jean Moulin) tùn Y’olu ɲɛmaa ye.\nKὲlɛ Kɛra Jyɛnbɛɛkɛlɛ ye cogo di ?\n1940 sàn Zuwɛnkalo la, Itali y’a da Mìnɛ kà Almaɲi Dὲmɛ kὲlɛ la. Zapɔn Fàrala u kàn 1940 sàn Sɛtanburukalo ‘kɔnɔ. Hitlɛr ye kὲlɛ Bìn Irisila kàn 1941 sàn Zuwɛnkalo. Zapɔnkaw ye Amerikikaw ka kὲlɛcɛw dagayɔrɔ Cì Pasifik Gèji ‘kɔnɔ 1941 sàn Zuwɛnkalo. O kɛlen, Amerikikaw Dònna kὲlɛ la. Jyɛn Tlara fàn flà ye.\n- Cɛmancɛfanga (puissances de l’axe) : Almaɲi, Itali, ani Zapɔn. Almaɲi jàmatigi tùn Ye Adɔlf Hitlɛr (Adolf Hitler) ye, Zapɔn ta tùn Ye Hirohito ye, Itali ta tùn Ye Benito Misolini ye.\n- Fàraɲɔgɔnmaw : Angletɛr : (Angleterre), Irisila (Russie), Ameriki(Etazuni), ani Fransi bɔlen ‘kɔ Alemaw ‘bolo.\nAngletɛr jàmatigi tùn Ye Wistɔnn cercil (Winston Churchill) ye, Etazuni ta tùn Ye Franklɛn Ruzinfɛlt (Franklin Roosevelt) ye, Irisila ta tùn Ye Zozɛf Stalinn (Joseph Staline) ye ni kà Fransi ta Kɛ Zeneral de Gol ( De Gaulle).\nKomi walifasomara tlè tùn Bɛ yèn, kὲlɛ Sera jyɛn fàn bɛɛ fὲ. Bɛɛ ye dὲmɛ Лini i ka yɔrɔ màralen fὲ.\nAdɔlf Hitlɛr tùn B’a fὲ kà yàhudiyaw bɛɛ Silatunu bari ale yὲrɛ fὲ olu tɛ siya ɲuman ye. A y’a da Mìnɛ Almaɲi kɔnɔtaw la. A b’u Ninjuyafaga cogo min na, a b’u Fàga tèn. Mɔgɔfagakasow tùn B’a ‘bolo a bɛ minnu Weele ko « Konzentrationslager » O yɔrɔ nìnnu na, u tùn bɛ làjabawale sugu bɛɛ Da mɔgɔ̀w kàn kɛrɛnkɛrɛnnenya la yàhudiyaw. U bɛ Tla kà u Fàga o kɔ fὲ, walima u ni bɛ Bìn a yὲrɛ mà tɔɲɔni bònya fὲ. U tùn bɛ dɔw Blà so gazimaw ‘kɔnɔ fana k’u Fàga. A ye yàhudiya miliyɔn wɔɔrɔ (6 miliyɔn) ɲɔgɔn Silatunu o cogo la Erɔp ‘kɔnɔ. Yàhudiyaw ye tɔgɔ dɔ Da o adamadennikɛnɛkaraba in na ko « SHOAH » O kɔrɔ tɛ dɔwɛrɛ ye kà jàmakulu ni kɛnɛ karaba ɲɔgɔn fὲ yɔrɔ kelen na.\nKὲlɛ Banna cogo di ?\n1944 sàn Zuwɛnkalo tlè wɔɔrɔnan 6an don sɔ̀gɔmada joona fὲ, fàraɲɔgɔnmaw Dònna Fransi ‘kɔnɔ Nɔrmandi (Normandie) fὲ. U ye jugu Gὲn kà Bɔ Pari (Paris) ‘kɔnɔ Utikalo tlè 25an don. O kὲlɛ ɲɛmaaya tùn Bɛ Zeneral Leklɛrk (général Leclerc) ‘bolo. U ye ‘sàn kelen ɲɔgɔnna Kɛ ‘don o don sebaya B’a la kà Sɔ̀rɔ almaw kàn kὲlɛda bɛɛ la. Adɔlf Hitlɛr (Adolf Hitler) y’a yὲrɛ Fàga 1945 sàn Awirilikalo tlè 30 don. 1945 sàn Mɛkalo tlè 8an don, Almaɲi màra Sɔ̀nna mìnɛni mà. O la, u Sɔ̀nna Faraɲɔgɔnmaw sàgoya mà kà kὲlɛ Ban. Kὲlɛ Banna Erɔp.\nKὲlɛ Banna cogo min na Erɔp, Azi ta ma Kɛ tèn. 1945 sàn utikalo tlè wɔɔrɔnan 6an don, Amerikikaw ye sikoloporofɛn Jìgin Zapɔn dùguba dɔ kàn ko Hiroʃima. Tlè sàba o kɔ fὲ, u ye o ɲɔgɔnna wɛrɛ Jìgin Zapɔn dùguba wɛrɛ kàn ko Nagazaki. O porofɛn flà in ye màa ba kὲmɛ (100000) ɲɔgɔnna Bɔnɛ a ni na Zapɔn ‘kɔnɔ kà dùgu kofɔlen nìnnu Cì bɔgɔ-bɔgɔ. Zapɔn ye kὲlɛ dablali ton Tà 1945 sàn Utikalo tlè 15. 1945 sàn Sɛtanburukalo tlè 2, Zapɔn Sɔnna mìnɛni mà. Jyɛnkɛlɛ ‘ʃyὲn flanan Banna nìn cogo in de la. Jyɛnkɛlɛ ʃyὲn flanan Kɛra ɲànkataba ye ‘jyɛn ‘kɔnɔ. Màaninfin miliyɔn bi duuru ni duuru (miliyɔn 55) ɲɔgɔn de ni Tora a la. Sàni kὲlɛ ka Ban, minnu B’a la kà Sebaaya Sɔ̀rɔ olu ye ɲɔgɔnye dɔ Kɛ Yalta. O ɲɔgɔnye kùn tùn tɛ dɔwɛrɛ ye kà jàmana mìnɛnenw Tla u ni ɲɔgɔn ‘cɛ ani kà dàbali Tìgɛ jyɛn dabolo kura la.\nSunkofɔ: Microsoft ® Encarta ® 2009. © 1993-2008 Microsoft Corporation.\nBlàdon : 2021-05-16 Yɛlɛmako laban : 2021-05-21\nFogo yeko: 1146198 - Bì: 117 - Kalo in: 7788 - Лinan: 67401.\nFura Yeko: 705 - Bì: 1 - Kalo in: 25 - Лinan: 200.


2017 donjateko: nɔɔrɔminɛw ni kalo jɔdonw - Fàkan\n2017 donjateko: sàn nɔɔrɔminɛw ni sàn kaloyeta jɔdonw\n2017 sàn y'i kùn Poyi. Sàn kura n'a 'kɔnɔko. Sàn bɛɛ n'a donjate dòn. An y'aw Ladɔnniya salon nɔɔrɔminɛw Kɛra cogo min na. Komin o ni ɲinan ta tɛ kelen ye, a ka kan an ka Kuma kalo ni tle nɔɔrɔminɛko kan 2017 sàn in 'kɔnɔ. An bɛ Segin a kan ko an 'kan Bɛ jakuma ka kalominɛ kisa ma. O kisa in fana ɲɔgɔn bɛ Kɛ tle la. O tɛ mɔgɔw ka faamuya la. Jakuma fana bɛ tle Minɛ. An y'o ɲɔgɔn dɔ Ye 2013 sàn kalo 11nan tle 03. Mali ni jamana caman y'o Ye ɲɔgɔn fɛ. A dɔ Kɛra Faransi n'a dafɛjamanaw la 1999 sàn utikalo fana na. Dɔnniya min bɛ dugukolo n'a ɲɔgɔnnafɛnw (bunsanw, kalow, dugukolo, tle, ʃyanw,...) sawura ni lamagacogo kàlan Kɛ, bangudɔn, o y'a Jira k'a Fɔ ko kalo nɔɔrɔminɛ min latigɛ dɔnnen dòn an fɛ yan kosɛbɛ k'o ni tle ta ninnu bɛɛ ye fɛn kelen ye. O dɔnniya in bolo min kɛrɛnkɛrɛnnen bɛ a ɲɛdɔnni kan ma, lamagadɔn, o ka ɲininiw y'a Jira ko a yeelenmafɛn niinnu yeelen dadugali bɛ Nà ni a ko in kɛli ye. A ɲɛdɔnbaliya de Nàna ni fɔli ye k'o Dabiri ko jakuma ye kalo Minɛ. Komin a dɔnniya kisɛ B'an 'tɛgɛ sa, a ka kan an k'a weelecogo ɲuman Blà mɔgɔw ka bolo kan. O la, an Ko a ma ko nɔɔrɔminɛ, kalo ta Fàra tle ta kan, bari ko min Bɛ yeelenko kan o nɔɔrɔ Kofɔ cogo dɔ la.\n2016 sàn nɔɔrɔminɛw tùn ye sàba-saba ye. Лinan 2017 in ta t'o Bɔ. Sànw ta Bɛ ɲɔgɔn 'ɲɛ. Лinan ta ye kɛko fla-fla ye. Kalo-nɔɔrɔminɛ kɛko 2 min bɛ ɲinan sàn 'kɔnɔ o fɔlɔ bɛ Kɛ kalo flanan (Feburuyekalo) tle 12 walima o tle 13. A ʃyɛn flanan bɛ Kɛ kalo seeginnan (Utikalo) tle 8 walima o tle 9. U bɛ Kɛ kaloyeta (fàrafinkalo) minnu 'kɔnɔ olu ye lasiri flanan ni fùrancɛ-kalo ye, olu kelen-kelenna tle 12 walima 13 ani tle 14 walima 15 ma. U bɛ na Ye jyɛn jamana minnu mɔgɔ fɛ o 'dàn ma tigɛ an ka jatebla fɛ.\nHalibi, n'an Ko an bɛ Tɛmɛ 2017 donjateko kibaruyaw ye, a tɛ Лɛ n'an da Se kaloyeta jɔdonw ma; o kalo in ni dɔnniyakalo bɛ Bɛn ni ɲɔgɔn ye u jɔli n'u sàliw siratigɛ la.\nAle kalo in tɔgɔlasan Daminɛna 2016 sàn 'kɔnɔ n'a kalo fɔlɔ ye ko jɔminɛ. O daminɛ Bɛnna dɔnniyakalo kalo 10nan (Ɔktɔburukalo) tle 4 ma bari a Jɔra o kalo in tle 3 don. A sàn bɛ na Foori 2017 'kɔnɔ, n'a kalo 12nan ye o selibakalo. O jɔdon bɛ Bɛn dɔnniyakalo kalo 8nan tle 23 ma ka sɔrɔ k'a tle fɔlɔ Kɛ o dugujɛ alamisa ma.\nKaloyetaw kalo 12 tɔgɔw mumɛ n'u jɔdonw sɛrɛdalen Flɛ nin ye dugu ma. U ni dɔnniyakalo bɛ Bɔ ɲɔgɔn da fɛ cogo min na o fana jatew B'a la.\nJɔdonw / dɔnniyakalo\n* Jɔdon minnu fɔlen dòn a kalo ninnu na, fɔnkɔ bɛ Se kà Ye a dɔw la. O kɔrɔ ye ko a dɔw bɛ don fɔlen Jɛ ni tle kelen yɛlɛnni ye a kan. O la, ni sunkalo y'a ta Bon kà jɛn, sani o jɔdon ka Kɛ kalo 5nan tle 27 ye blen, o bɛ Kɛ o tle 28 ye. O fɔɲɔgɔnkɔ o sababu bɛ Bɔ an ka nasuru tàlen kɛrɛnkɛrɛnbaliya la.\n* Don minnu Fɔra kà Kɛ kalow jɔdonw ye, olu tɛ a kalo masina tle fɔlɔ ye bari kalo tle dànni tɛ Dabɔ a jɔdon na. O bɛ Dabɔ a jɔdon dugujɛ la. Misali la, sunkalo jɔdon ye sibiridonya dɔ ye. O sibii dugujɛ kari bɛ Bɛn o tle fɔlɔ ma.\nBlàdon : 2017-01-09 Yɛlɛmako laban : 2017-01-09\nFogo yeko: 1147094 - Bì: 378 - Kalo in: 8684 - Лinan: 68297.\nFura Yeko: 1633 - Bì: 1 - Kalo in: 10 - Лinan: 68.


Sɔgɔsɔgɔ furakɛli la\nSɔgɔsɔgɔ ye farikolo ka fɛɛrɛ ye fiɲɛsiraw Saniyali kama min bɛ taa fo fogonfogon la, a bɛ banakisɛ ni nɔgɔw bali ka don fogonfogon la. Sɔgɔsɔgɔ fana ye farikolo kɛlɛkɛcɛ dɔ fana ye, o de kama sɔgɔsɔgɔfura bɛ tɔɔrɔ min lase mɔgɔ ma, a tɛ o mako ɲɛ. Sɔgɔsɔgɔfura ninnu ka kan ka ta kankɔnɔŋɛɲɛ dɔrɔn de kama ani sɔgɔsɔgɔjalan min bɛ mɔgɔ bali ka sunɔgɔ. Fura wɛrɛw bɛ yen, olu dabɔra kari magayali kama ka sɔrɔ ka a labɔ.\nTiɲɛ na siro suguya fila ninnu bɛɛ (minnu bɛ sɔgɔsɔgɔ mada ani minnu bɛ kari labɔli nɔgɔya) bɛ ta siɲɛ caman ka a sɔrɔ u ɲɛci tɛ yen. Sɔgɔsɔgɔfura lakodɔnnenw caman bɛ yen olu tɛ mako ɲɛ ni wari latiɲɛ tɛ.\nSɔgɔsɔgɔfura ɲɛnɛma ni a laɲuman tɛ tɛmɛ ji kan. Ka ji caman min ani ka i wusu jikalan na, o funteni bɛ kari bɔli nɔgɔya, o bɛ sɔgɔsɔgɔ nɔgɔya ka tɛmɛ furaw kan. Walasa ka a kɛcogo dɔn, aw bɛ gafe ɲɛ Sɔgɔsɔgɔ furakɛcogo lajɛ. Farafin sɔgɔsɔgɔfura dilancogo ɲɛfɔlen don gafe ɲɛ Sɔgɔsɔgɔ furakɛcogo la.\nSɔgɔsɔgɔmadalan: Kodeyini, Codéine\nA sirojilama bɛ sɔrɔ.\nA furakisɛlama fana bɛ yen miligaramu 30 walima 60. Asipirini walima asetaminofɛni bɛ a la tuma dɔw la, nka tuma dɔw olu tɛ a la.\nKodeyini ye dimimadalan ɲumanba ye min fanga ka bon ni sɔgɔsɔgɔfura caman ye, mɔgɔw ye a tali kɛ u delinanko ye, o de ye a to a sɔrɔli ka gɛlɛn.\nA ni sɔgɔsɔgɔfura wɛrɛw sirojilama ɲaminen bɛ sɔrɔ walima a furakisɛlama. Walasa ka a tacogo dɔn, aw bɛ furukansɛbɛn lajɛ. A dɔɔni bɛ mako ɲɛ sɔgɔsɔgɔ madali la ka tɛmɛ dimi kan.\nWalasa ka baliku ka sɔgɔsɔgɔfurakɛ, a ka ca a la, miligaramu 7 ka se miligaramu 15 ma o bɛ wasakɛ.\nDenmisɛnniw ta man kan ka se o hakɛ ma, aw bɛ u ka furadita bɛrɛ bɛn u si ni u girinya ma (aw ye gafe ɲɛ Ni fura wɛrɛ tɛ i bolo balikuw dɔrɔn ka tata kɔ, i bɛ o suma cogo di ka o bɛn den ka tata hakɛ ma? lajɛ)\nDimigɛlɛn na, mɔgɔkɔrɔba bɛ se ka kodeyini miligaramu 30 ta ka se 60 ma lɛri 4 o lɛri 4.\nAw ye aw janto nin na: kodeyini ye delinafura ye. Aw bɛ a ta tile damadɔ dɔrɔn kɔnɔ.


Balikukalan nafa musow ka ɲɛtaa kuntalajan na | FASOKAN\nBalikukalan nafa musow ka ɲɛtaa kuntalajan na\nMali falen bɛ muso jɛkuluw la bi. O muso jɛkulu ninnu caman sigira sen kan walasa k’u ka nafasɔrɔ siraw sabati, ka fantanya kɛlɛ ani ka kɛko ɲuman sɔrɔ u ka diɲɛlatigɛ taabolow la. U ka baaraw kunbaw ɲɛsinnen bɛ jiridenw bayɛlɛmani ma. O la, a ka ca a la, u ni sigida muso tɔw bɛ baara kɛ ɲɔgɔn fɛ. Tuma dɔw la, kankogɛlɛya bɛ fiɲɛ bila baara la bawo, togodala muso caman tɛ don lakɔli la.\nMuso jɛkulu dɔw y’u jija ka fura sɔrɔ o kankogɛlɛya in na walasa k’u ka jɛɲɔgɔnya sabati u ni sigida muso tɔ cɛ k’a sababu kɛ balikukalan ye, i n’a fɔ Zancɛbugu (par Maplandia.com), muso jɛkulu nin, min yɛlɛmana ka kɛ koperatifu ye k’a tɔgɔ da COPROKAZAN (tubabukan), Zancɛbugu muso jɛkulu min ka baaraw ɲɛsinnen bɛ Situlu bɔli ma.\nI n’a fɔ Mariyamu y’a jira cogo min na, n’o ye koperatifu sɔrɔ tɔbɔtɔbaga ye, COPROKAZAN musow caman bɛ yen, minnu ye balikukalan kɛ, wa o muso ninnu de bɛ koperatifu ka baarakɛtaw bɛ sɛbɛn bamanankan ni masin ye. Barrakɛlenw kunnafonikunbaw, koperatifu sɔrɔ tɔbɔtɔ siraw, dantigɛliw, baaraboloda gafew, olu bɛɛ bɛ kɛ bamanankan na nin masin ye muso ninnu fɛ.\n« Lajɛba minnu senfɛ n’an bɛ musow lafaamuya koperatifu ka kɛtaw kan, o gafew dilalen bɛ bamanankan na, an b’u jaw bɔ kogo kan ni ɔridinatɛri ye, walasa bɛɛ k’a ye. » koperatifu sɔrɔ tɔbɔtɔbaga ko ten.\n« O lajɛ ninnu senfɛ, an bɛ musow lafaamuya sikɔlɔ baara cogo ɲuman na walasa u bɛ situlu min bɔ, o ka kɛ ɲuman ye. », koperatifu sɔrɔ tɔbɔtɔbaga ko ten tugun.\n«An bɛ baarakɛli min kɛ ni fasokan ye, o ye ko caman nɔgɔya an bolo bawo, kuma bɛ faamu joona, jama bɛɛ lajɛlen b’i niyɔrɔta sɔrɔ a la, danaya bɛ sabati, bɛɛ lafiyalen b’i hakilina fɔ, wa o de b’an ka jɛ kologiriya an ni muso tɔw cɛ. Mɔgɔ si tɛ jɔn i yɛrɛ la bawo, an bɛ kunnafoniw di kan na, an bɛɛ bɛ min faamu», Mariyamu y’o fana fɔ.\n« Muso minnu bɛ na lajɛw la, dɔw b’olu cɛma, olu kalannen don balikukalan na. O la, u ka mɛntaw kɔfɛ kɛnɛ kan, an bɛ sɛbɛnni min ja bɔ kogo kan, u bɛ se k’o fana kalan. O de kama, o muso kalannen ninnu fana y’an dɛmɛbaabaw ye k’a sababu kɛ u b’an ka kɛtaw ɲɛ fɔ muso tɔw ye ka ɲɛ lajɛw kɔfɛ », Mariyamu ko ten fana.\nMariyamu ye kuma kuncɛ n’a jirali ye ko ale kɔnin dalen b’a la k’a fɔ ko balikukalan jɔyɔrɔ ka bon kosɛbɛ musow ka ɲɛtaa kuntalajan sabatili la togodaw la, janko yɔrɔw la, muso caman tɛ taa lakɔli la yɔrɔ minnu na.\nUne réflexion au sujet de « Balikukalan nafa musow ka ɲɛtaa kuntalajan na »


Nafa min bɛ balo ɲuman dunni na\nSigida 11 Balo nafama\nBalo ɲuman dunbaliya bɛ bana minnu lase adamaden ma\nBalodɛsɛ kunbɛncogo: mɔgɔ farikolo mako bɛ dumuni minnu na walasa a kɛnɛman ka to\nA bɛ dɔn cogodi ko balodɛsɛ bɛ mɔgɔ la?\nBalodɛsɛ kunbɛncogo ni a furakɛcogo\nMɔgɔ bɛ se ka dumuni ɲuman dun cogodi ka sɔrɔ wari caman tɛ a bolo walima dugukolo tɛ a bolo?\nDumuni ɲumanw, minnu da man gɛlɛn\nWitaminiw bɛ sɔrɔ fɛn minnu na: furakisɛw, pikiriw, sirojiw, walima dumuniw na?\nWitamini nafamaw ni joliseginfura minnu man kan ka dɛsɛ dumuniw na\nAn ka kan ka dumunifɛn minnu ye ka u to yen\nDenmisɛn fitiniw balocogo ɲuman\nHakilina jugu minnu bɛ mɔgɔw la dumuniko la\nKɛnɛyako gɛlɛyaw ka sababu kɛ mɔgɔw ka dumuni duntaw ye\nYɛrɛsaniya ni dumuni nafama dunni ye kɛnɛya ɲɛsigi ye.\nMɔgɔ minnu tɛ dumuni ɲuman dun, balodɛsɛ ka teli ka olu minɛ. O bɛ mɔgɔ sɔrɔ ka a sababu kɛ dumuni dafalen sɔrɔbaliya ye (a ka ca a la balodɛsɛ walima dumuni labɔbaliya); ni mɔgɔ tɛ dumuni sugu dɔw sɔrɔ ka dun (balodɛsɛ sidɔnnen); walima ni mɔgɔ bɛ dumuni sugu dɔ dun kojugu (a tigi bɛ bonya kojugu, aw ye gafe ɲɛ Mɔgɔ belebelebaw lajɛ).\nO la munna mɔgɔ ka kan ka dumuni nafama dun?\nDenmisɛnw farikolo mako bɛ dumuni nafamaw dunni na walasa u mɔcogo ka ɲɛ.\nMuso minnu sera den sɔrɔ ye, kɛrɛnkɛrɛnnenya la minnu kɔnɔma don walima minnu bɛka sin di denw ma ka ban, olu farikolo mako bɛ dumuni nafamaw la walasa u denw ni u yɛrɛ kɛnɛman ka to ani ka se ka u ka tile baaraw kɛ.\nMɔgɔkɔrɔba dɔw ɲin bɛ bɔn, o bɛ a to dumuni nege tɛ u minɛ. O bɛ kɛ sababu ye ni u tɛ dumunikɛ ka ɲɛ min b’a to u ka to kɛnɛya la;\nSidabanakisɛ bɛ mɔgɔ minnu na, olu farikolo mako bɛ dumuni nafamaw na walasa ka se ka u farilabana kɛlɛ.\nDen min tɛ dumuni nafama sɔrɔ ka dun, o bɛ mɔgoya. A ka ca a la a bɛ fasa ani ka dɔgɔya ka tɛmɛ a filanw kan. A dimi man go, a bɛ kasi kojugu wa a bɛ bana tuma bɛɛ. A tɛ tulonkɛ i n’a fɔ den tɔw, wa a ka ca a la a walawalalen tɛ i n’a fɔ tɔɲɔgɔnw. Ni kɔnɔboli walima bana wɛrɛ ye o den sugu minɛ, a fanga bɛ ban. A ka ɲi ka den bolo sanfɛla suman walasa ka a dɔn ni balodɛsɛ bɛ a la.\nBalodɛsɛ taamasiɲɛw ɲinicogo den na: bolo sanfɛla sumancogo\nDen min si ka ca ni san kelen ye, ni aw ye o bolo sanfɛla suman a cɛmancɛ la ka ye a sɔrɔ a ka dɔgɔn ni santimɛtiri 11.5 ye, o bɛ a jira ko balodɛsɛ bɛ den na, hali ni jate bɛ santimɛtiri 11.5 ni santimɛtiri 12.5 cɛ, o bɛ a jira ko balodɛsɛ b’a fɛ ka a minɛ.\nTuma bɛɛ peseli fana bɛ se ka a to aw ka a dɔn ni den bɛka dumuni nafama dun walima ni a tɛ a sɔrɔ: misali la peseko kelen kalo o kalo den san fɔlɔ, o kɔ kalo saba o kalo saba peseko kelen. Den min bɛ dumuni nafama dun, o bɛ girinya ka taa a fɛ. Sigida 21 Denmisɛnw Ladonni na, an bɛna kuma den pesecogo ɲuman kan, ani ka den peseli sɛbɛn lafacogo ɲɛfɔ, min ɲɛfɔlen don gafe ɲɛ Den min bɛ ka mɔ o den ka kɛnɛ de.


L'école expliquée aux Parents - Kalanso ka baara Franci\nDjadjuru duru nounou gnèsinlén bè mansaw dé ma, minw bé Franci kalanso sinfongnali n'a ka tchiw n'a dén nakalan yilamaw (etape) yira. Djadjuru nin dalaminèna kan 9 (kônôtôn) dé la n'a bè Franci kalanso ka tchiw n'a badjuw gnèfô.\nka kalan gnafo dénfawou yé\nékolisso ka mission bé min yé Franci kono\nDénfa dé bé awouyé, ani dén kélén wala chiyaman bé awou bolo\nDén miwou bèè siguilén franci kono, ni francè débé ouyé wala francè té ouyé, ka taga èkolisso la obé ika drouwa déyé, hali ni ayé atèrè ibé bo djamana chi la, i kèla diina chi la, ni raci chi kèra iyé, ni tchè kèra iyé wala mousso dé bé iyé.\nBi, ni èndikapé kèra dén chi yé, o bèè biissé ka taga ékoli la.\nékoli ka baara débé ka donin di moghowou ma, ka kalan diya idén yé, ka a madèmèn pourké a béssé ka yèrè ka comppétanci la djiriwa ani ka aka baara nogoya\ni kakané ka don, ko franci konola la, ékoli publik bé gratui déyé\nDénwou bé taga ékoli publik déla, ka damina matèrnèli la ka taga sii licé la, outé ékoli sara la.\nlivrou wou bé chinka awou dénwou ma gratui déla\nawou kakan ka kalankè fénwou né dron san, ikomi i manafo ouka crèyon, ouka chèbèlikè cayé…., ka ouka damounikè yoro sara, wala ouka logéman, ni a tèrèla abé domouninkè ani ka sinogo ékolisso déla, ani ibéna dépansi doguèrè wari sara.\nniyé a décidé ka idén bila ékoli privé la, ibéna aka kalan sara\nkalan bé diyagoya ka damina sangui 6 ma ka taga sangui san 16 la, konin niyé idén dogon matèrnèli la a sangui 3 odé kagnin, hali sangui 2 o fana kagnin.\nA béna afamouya ani mogo guèrèwou bé vivé gna minkan, ka comuniké, ka kouma, ka déssèn kè.\nAni Abéna sé sèbèli kalan na, ka sé sèbèli kèla, ka contèni kè, ka famouyali kè.\nèkoli béna diya ayé, ani yèrè magnina\nkalan té dana san 16 ma, paské awou dénwou kakané ouka djanfa kalan na\nobjectif kélén débé ékoli ni démbaya la.\nAllahma idén kalan na, kaban kakè citoyen yé min ka drouwa ni aka devoiri bé abolo\nKalanmo tchè bonin yéno, é yèrè fana kakan ka roli do joué\nka surveillé, ka djantokè ala, ani ka couragi dogon idén na, aka kalan\nikomi é débé moyiba yé, é dé béssé ka idén dèmèn aka orientation ni aka choi wou la, ani aka kalan kognawou la, pourké aka kè architecte yé don dola, minisé yé, journalissi yé, peintiri kèla yé, vétérinèri, librairi kono baara la, comptablou yé, fleurissi, secrétèri, chimisti, archéologui, gendarmoun, doctèri yé, stylisti yé, avion bolila yé, photografou yé, fénkoro férékèla, kouma latamina yé, réceptionissi yé, biologissi yé, filimoun tournéla yé, géomètri....


BellezzaModaMammaAmore e PsicologiaSana e in formaOroscopoMatrimonioNews & GossipLifestyleProvato da VoiVideoGiochiForumAlbums\tTrendConsigli di StileScarpe, Borse e AccessoriSfilateFashion GalleryTutti gli articoliForum Moda\tSfilata Dolce & Gabbana p-e 2012 Milano Moda Donna\nHome / Moda / Sfilata Dolce & Gabbana p-e 2012 Milano Moda Donna\tSfilata Dolce & Gabbana p-e 2012 Milano Moda Donna\nfoto 15052 visite\tUsa le frecce avanti e indietro della tastiera per sfogliare l'album\n12345\t61 . Sfilata Dolce & Gabbana p-e 2012 Milano Moda Donna\n62 . Sfilata Dolce & Gabbana p-e 2012 Milano Moda Donna\n63 . Sfilata Dolce & Gabbana p-e 2012 Milano Moda Donna\n64 . Sfilata Dolce & Gabbana p-e 2012 Milano Moda Donna\n65 . Sfilata Dolce & Gabbana p-e 2012 Milano Moda Donna\n66 . Sfilata Dolce & Gabbana p-e 2012 Milano Moda Donna\n67 . Sfilata Dolce & Gabbana p-e 2012 Milano Moda Donna\n68 . Sfilata Dolce & Gabbana p-e 2012 Milano Moda Donna\n69 . Sfilata Dolce & Gabbana p-e 2012 Milano Moda Donna\n70 . Sfilata Dolce & Gabbana p-e 2012 Milano Moda Donna\n71 . Sfilata Dolce & Gabbana p-e 2012 Milano Moda Donna\n72 . Sfilata Dolce & Gabbana p-e 2012 Milano Moda Donna\n73 . Sfilata Dolce & Gabbana p-e 2012 Milano Moda Donna\n74 . Sfilata Dolce & Gabbana p-e 2012 Milano Moda Donna


Mali silamɛtɔnba y'a fɛɛla jira bɛn sabatili la jamana kɔnɔ - Agence Malienne de Presse et Publicité\nHome/Kibaru/Mali silamɛtɔnba y’a fɛɛla jira bɛn sabatili la jamana kɔnɔ\nMali silamɛtɔnba y’a fɛɛla jira bɛn sabatili la jamana kɔnɔ\nBɛn in kelenya sabatili jamana ye fasodenɲuman bɛɛ haminko ye bi, o hukumu kɔnɔ, zanwuyekalo tɛmɛnen, Mali silamɛtɔnba ye lajɛba kɛ moti, min boli la yaafaɲɔgɔnma tɛmɛsiraw kan. Lajɛ in kunba tun ye ka fɛɛrɛ jonjonw sigi senkan lakanabaliya kɛlɛli kama jamana kɔnɔ. O siratigɛla, bɛnkan minnu wolo la lajɛ in kɔnɔ, u y’ olu kɛ laselisɛbɛn ye k’a di minisiriɲɛmɔgɔ Bubu sise ma. Gafe dira taratadon Serifu Usumani Madani Hayidara fɛ n’o ye Mali silamɛtɔn kuntigiba ye.\nNin bɛ Mali silamɛtɔnka ka wulikajɔ sɛmɛntiya jamana marabaaw kɛrɛfɛ bɛn sabatili la jamana kɔnɔ. An b’aw ladɔnniya ko mɔgɔ 400 ni kɔ sen yera moti lajɛba kɛnɛ kan minnu y’u fɛɛla fɔ lakana sabatili kan jamana kɔnɔ, walasa ka yaafaɲɔgɔnma fɛɛrɛw jonjonw sigi senkan, i n’a fɔ silamɛdiinɛ b’a laɲini cogo minna.\nTɔn sekeretɛriba Mamadu Jamutani ka fɔla, silamɛtɔn ye min hakilila in ta kow gɛlɛyalen walasa ka siyaw ni diinɛ bɛɛ sendon bɛn sabatili baaraw la ani ka sigiɲɔgɔnya sinsin sigidaw ni ɲɔgɔncɛ. A ko bɛnkan nafamanw tara moti lajɛba kɛnɛ kan, minnu sinsin na kosɛbɛ kunnafonidi n’an ka laadala taabolow matarafali kan, walasa ka kɔn ka kɛlɛ kunbɛ yann’ a ka don jamana kɔnɔ. A ko jigisikuma nin fɔra lajɛ in kɛnɛ kan, o b’a jira ko siyaw bɛɛ labɛnnen don laselisɛbɛn in kɔnɔ kuma waleyali kama.\nMinisiriɲɛmɔgɔ y’a jira ko gɔfɛrɛnaman labɛnnen don ka silamɛtɔnba dɛmɛ a ka kuntilenna kɔnɔ.\nTɔn kuntigiba n’ o ye Serifu Usumani Hayidara, a y’a jira ko nin ye silamɛtɔn sendonnen ye bɛn ni sigiɲɔgɔnya sabatili baaraw la siyaw ni ɲɔgɔncɛ moti mara la.\nBy Doukouné Coulibaly|2020-02-13T13:30:57+01:00février 13th, 2020|Kibaru|0 Comments\nKuranso fila bɛna jɔ Jɛma sɛrɛkili kɔnɔ don nataw la\nDɔgɔkun waati bolodacogo kunnafoni Malimitewo fɛ\nOGOBAGNA gintanba tako duurunan kɛnɛ sigira ntɛnɛdon zanwuyekalo tile 27 san 2020\nWasadenkalata tako fɔlɔ bolodara k’a bila marisikalo tile 29 nata la


Tubala - Fàkan\nMali duguw >\nTubala ye dugu ye min bε Baninkɔ fε. A bɛ Kulukɔrɔ marabolo la. O mara in kɔnɔ, a bɛ Joyila kolomi de fɛ. A n’o kubedugu cɛ ye bam 76 ye. A bɛ gàlodugu min fɛ, o ye Bankɔ ye, a n’o cɛ ye bam 11 ye. N’i bɛ Bɔ Bamakɔ i bɛ forobasira 6nan Minɛ k’i Kunda Faana kan. N’i Sera yen, i bɛ Fara i kinin fɛ k’i Kunda Joyila kan min ni Faana cɛ janya ye bam 45 ye. I bɛ Bɔ Joyila ka Na ŋolo bugu, bam 40. N’i Sera yen, i bɛ Fara i ɲuman fɛ ka banakɔsira Minɛ, bam 25. I bε Tεmε Bankɔ kan, i bε bam 7 Boli Bankɔ ni Kàafla cε. I bε Bam 4 ɲɔgɔn Boli ka Sɔrɔ ka Don Tubaladugu kɔnɔ.\nDugu ni kɔrɔn cε Koyala de bε yen, tlebi fε Kàafla, kεɲεka fε Màsafεnbugu, worodugu fε Funεna.\nTubala sigili ni sisan cε ka jan. A bε sàn 516 Bɔ bi. Kabi lawale dugu in tɔgɔ ye Tubala ye. Tɔgɔ in yεrε Sɔrɔ la tuba dɔ de nɔ fε ko « Tuba la». Halisa a tu in bε yen. Dugu in sigibaa ye Jose Togola ye. A Bɔra Sεnsεn ka Na. Sεnεkεla tun don.\nTubalakaw ka dugutigiya ye làadalako ye. A bɛ jàmu kelen ka bolo kan n’o ye Togola ye. Olu fɛ ye dugu tigiya bɛ Na kɔrɔya-kunda. Ni min ka Kɔrɔ dugu cεbɛε ye, o de bɛ Sigi. Ni dugutigi Fatura, dugutigi kura bɛ Sigi kalo sàba o kɔ fɛ. Tubala dugutigi kɔrɔw ye : Cεkɔgɔ, Kɔriba, Fabɔyi, Ŋolo, Daaba. Ninnu bεε tun ye Togolaw de ye. Mɔgɔ min bɛ dugu kun na bi, o ye Nùmucε Togola ye. Tubala tun bɛ jàmanatigidugu min ka mara kɔrɔ, o ye Klε ye\nTubala ye kin 3 de ye : Josela, Cεtubela, Ntinεkala. Mɔgɔ 500 de b’a kɔnɔ bi. Dugu in b’a sigiyɔrɔ flanan na nin ye. A sigiyɔrɔ kɔrɔw tɔgɔ : Sokɔrɔ, Sokura.\nTubalakaw ye bamananw ni flaw ye. Yen jàmuw ye : Togola, Mariko, Jabaatε, Dunbiya, Kuyatε, Jalo, nka furumusow jàmuw t’o la.\nSinankunya b’u ni Tarawelew, Jabaatεw, Marikow, Danbεlεw, Sangarεw ani Sow cε. Furusira b’u ni dugu minnu cε olu ye : Klε, Kunabugu, Kɔnfɔn, Koyala, Màsafεnbugu.\nBamanankan ni flakan de bε Fɔ Tubala. Bamanankan fɔbaga ka ca kosεbε.\nBaara caman bɛ Kɛ Tubala i n’a Fɔ sɛnɛ, baganmara, jàgo, donsoya, nùmuya.\nForosɛnɛ : keninke, sàɲɔ, kàba, màlo, tiga, tiganinkurun, ɲimikala, gajaba, ku, bananku, woso, je, bàra, galama, ʃɔ, zɛrɛ, kuruba (jabere), danan, bɛnɛ, dà, kɔɔri.\nNakɔsɛnɛ : mangoro, buyagi, manje, bananku, jafarana, jabibi, sebe, lenburuba, lenburukumu, mandiriye, namasa, tamati, nkɔyɔ, jaba, salati, ʃù, nanaye.\nJàgo : sὲnεfεnw, fìnifeere, butigifeere.\nDonsoya : donso caman bε yen wa donsobolodon fana bε Kε yen.\nNùmuya : nùmucεw ka baara ye nεgεfaga, dàbadla, kolondla, kolonkaladla ani zundla ye ni ka nùmumusow ta Kε dàgadla ni cεεrεdla ( lεfε) ye.\nBaganmara : misi, bà, saga, ʃε, kami, tonkɔnɔ, sonsan, fàli, sò, wùlu, jakuma.\nBololabaara minnu bɛ Kɛ Tubala olu ye : ŋununda, segereda, ciyan, sigilandla, kalakadla, sansaradla.\nO kɔ fε sugu fana bε yen. Yen sugudonya ye tàrata ye.\nBaara ninnu bεε la, sɛnɛ de y’a la fanba ye.\nFɛɛrɛ minnu bɛ dugudenw bolo kungokɔnɔw fàgali la olu ye : manabɛlɛ, ntɛfɛrɛ, wɔlɔjuru, wɔlɔgɛn, furabulu samani ka wɔlɔ Minɛ a fan kan, dingɛ tigɛli ka wɔlɔfan Bla o la, ʃiladɔn mana dali, buturu.\nSokɔnɔfɛnw minɛni : ncɔlɔ (ka misiden Dabɔ sin na), jonbori (ka juru ncoma Fili misi ɲɛ), ka bagan masina Nɛgɛn ka Don a kɛyɔrɔ la walima k’a Gɛn ka Minɛ.\nЛɛlakegunyakow : ncankoroda, finisɔgɔ, lokaloka, bɔfle, gɛnkurunin.\nKokura nalenw dugu in kɔnɔ olu ye : Лɔʃimansin, jabaranin, kɔɔrisugu, tlebarika-walan, kalalikɛkɛmansin, kɛnɛyasow ani moto.\nBaaɲumankɛtɔw min ni dugu bɛ baara la bi o ye Bɔrn Fɔndɛn ye. O min Nana saniya tiimɛni ka ma dugu in na. CMDT (sεnεko) fana bε yen.\nBaaɲumakɛtɔn minnu ni dugu Delila ka baara Kɛ ɲɔgɔn fɛ olu ye Bɔrn Fɔndɛn (kεnεya, kàlanko, jàgo) ni CMDT (sεnε) ye.\nKàlanko siratigɛ lakɔlikalan Daminεna Tubala 1996 sàn. Dugu ta don, kelen don wa san wɔɔrɔkalan don.\nDiinɛ minnu bɛ Tubala, olu ye silamɛya ni bamananya ye. Silamεdiinɛ Donna Joma Togola fε. Misiri 1 de bɛ Tubala.\nBamananya batoso 5 de bε yen minnu tɔgɔ ye : jobon, warabugu, ɲànantu, dugulennci.\nLaadalabato minnu bε Kε Tubala olu ye : do, ɲà, wara.\nDugu in tεnεw ye kaana ni jàra ye ni k’a dasiri Kε miniɲan ye.\nFɔli sugu minnu bɛ Tubala o dɔw ye: bàri, jidunun, ntalen, kolonkolon, bala, boyi, kariɲan.O fɔliminɛn ninnu bɛ Tà ɲɛnajɛ minnu na olu ye seliw, furu gintanw, kamalenw ni sungurunw ka ʃufɛ-ɲɛnajɛw, denkundiw a n'o ɲɔgɔnnaw.\nFarikolo-ɲεnajε sugu min fanga ka bòn Tubala o ye ntolatan ye. Denmisɛnw ka ɲɛnajɛfɛn wɛrɛ minnu bɛ yen n'u fanga bɛ ka Dɔgɔya ka T'a fɛ olu ye fɛrɛnfunun, berefili, bolominɛ-tlon, bɛlɛta, inɛɛri, nten, tugu.\nNin ɲεnajεw bεε bε Kε fεrεkεnε de kan.\nTubala kungo kɔnɔ, jisigiyɔrɔw (dàla 4, kɔ 1, jɛ 1, fàla 1), jiriw ani kungofɛnw de bɛ yen.\nJisigiyɔrɔ ninnun na fɛn minnu bɛ Sɔrɔ yen : manɔgɔ, npɔliyɔ, ssalen, ntɛbɛn, samu, kɔnkɔn, zeku, zàra, wulujɛga, bilinkitin, sajɛgɛ, nàna, baman, ntigin, dodo, talaka, nfanan ; bàma, kaana, koorokaara, ntori.\nJiriw : jala, bànan, sanan, genun, nkaba, dingɛ, gele, npeku, zaban, nsira, bumu, ʃi, nɛrɛ, sebe, toro, balazan, kɔlɔ, ntabakùnba, koro, woo, ntɔngɛ, ntege, zɛrɛninjɛ, nkalama, danga, sunsun, zɛkɛnɛ, zaajɛ, nten, ɲama.\nKungofɛnw : sinɛnnin, bàla, minɛn, nkolonin, warabilen, suruku, miniɲan, dànkalan, ntomisa, nkorogo, duga, kungokami, wɔlɔ, bunun dingon, tentanin, baninkɔnɔ, tonkanjɔ.\nDugu in kungodaw tɔgɔ flɛ : kaba, ncεnlεlε, ncàn, kɔda, bɔgɔbεlε.\nTubala kùlu ye fla ye. Olu Kaba ni Funεnabεlε ye.\nKaburudo 5 de bɛ Tubala. O Sɔrɔla sigi n’a cogoya de fε. U bɛ dugu woroduguyafan ni tlebiyafan fε.\nTubala, waatiwbɛ Fɔ ɲɔgɔn kɔ ni samiɲɛ ni tltma ye sanko siratigɛ la. Sanji hakε ye bl 700 ye sàmiɲε kelen kɔnɔ. U bɛ Fɔ ɲɔgɔn kɔ ni fonɛnɛ ni fùnteni ye waati kalaya siratigɛ la. Samiɲɛ ni tlema cɛ, kawulɛ de bɛ yen. O bɛ ɔkutɔburukalo ni desanburukalo cɛ.\nKabakomayɔrɔ minnu bε Tubala, olu ye : Wara, Joko, Tuba, Kaba.\nBlàdon : 2017-02-19 Yɛlɛmako laban : 2017-06-04\nFogo yeko: 1146175 - Bì: 94 - Kalo in: 7765 - Лinan: 67378.\nFura Yeko: 1094 - Bì: 1 - Kalo in: 11 - Лinan: 82.


Jasajan - Fàkan\nJasajan Bɛ Sikaso marabolo an’a kolomi la, Gɔ̀nkaso galoda ani Kilela kafoda la. A ni Kilela cɛ Ye bam 35 ye ni k’a ni Gɔ̀ngaso cɛ jànya Kɛ bam 4 ye. A ni duguba min ka surun o Ye Sikaso ye. A n’o cɛ jànya Ye bam 34 ye.\nDugu minnu kɛlen dòn kà Jasajan Lamini olu Flɛ :Siramana B’a kɔrɔn fɛ, Gɔ̀nkaso B’a tlebin fɛ, Fama B’a ni kɛɲɛka ‘cɛ ni kà Jasadennin K’a ni worodugu ‘cɛ.\nKabi Jasajan Kɛra Jasajan ye, a ma Weele tɔgɔ wɛrɛ la.\nLaadaladugu-tigiko Bɛ Jasajan na sa, nka faama-dugutigi fana Bɛ yen min bɛ dugu ni faamaw cɛtaamaw Kɛ. Dugutigiya Bɛ kìn kelen ka bolo kan an’a bɛ Nà kɔrɔyakunda. Dugutigi ntanyali de bɛ Se kà Nà ni dugutigi yɛlɛmani ye.\nBàla Kulubali de Bɛ dugutigiya la bì. Dugutigi kɔrɔ dɔw Flɛ : Cɔŋolo Banba, Zanpe Tarawele ani Jeni Tarawele.\nJasajan Ye bamanandugu ye bamanakan bɛ Fɔ min ‘kɔnɔ. Jamu minnu Bɛ yen olu Flɛ : Kɔnɛ, Tarawele, Kulubali ani Bànba. Furusira Bɛ Jasajan kìnw ni ɲɔgɔn ‘cɛ, a jamuw ni ɲɔgɔn ‘cɛ a n’a ni dugu wɛrɛw ‘cɛ.\nBaarako siratigɛ la, sὲnɛ bɛ Kɛ Jasajan ka sago baara bɛɛ kan. Jasajan sὲnɛfɛn dɔw Ye kàba, malo, keninke, saɲɔ, tiga, tiganinkuru, woso, je, bàra, ʃɔ̀, ani kɔɔri. Sὲnɛ kɛrɛ fɛ, nakɔbaara fana bɛ Kɛ. Nakɔjiri dɔw Flɛ : mangoro, lenburu, buyagi, manje, namasa ani sɔmɔ. Nakɔlafɛn dɔw Ye : fòronto, tamati, nkɔyɔ, salati, nanaye, melɔn, ʃù ani gan.\nKa Fàra sὲnɛ ni nakɔbaara kan, Jasajankaw cɛsirilen dòn baganmara fana na. Bagan marata dɔw Ye misi, bà, saga, fàli, wùlu ani jakuma ye. Kami, tonkɔnɔ, jὲnɛntubannin ani ʃɛ Ye kamanmafɛn marata dɔw ye. Mɔni-kɛyɔrɔ tɛ Jasajan na.\nBaara fɔlen ninnu kɔ fɛ, jago fana bɛ Kɛ Jasajan na nka sugu tɛ yen. Jago minnu bɛ Kɛ olu dɔw Flɛ : butigifeere, sὲnɛfɛn-feere, jiriden-feere, baganjago ani ʃɛfeere.\nNin Bɛɛ kɔ fɛ, Jasajannakaw bɛ bololabaara ni donsoya fana Kɛ. Bolalabaara kɛta dɔw Ye ŋununda, sìgilandla ani sansaradla ye.\nKungosogow fàgali la, fὲɛrɛ minnu Bɛ jasajannakaw ‘bolo olu Ye marifa ni bese ye. Fὲɛrɛ minnu Bɛ yen kungokɔnɔw fàgali la olu Ye: manabɛlɛ, ntɛnfɛrɛ, wɔ̀lɔjuru ani wɔ̀lɔgɛn. Fɛn minnu bɛ Kɛ sokɔnɔfɛnw minɛni la olu Flɛ: Jonbori (ka juru ncoma Fìli misi ‘ɲɛ, ncɔlɔ (ka misiden Dabɔ sin na), ka bagan masina Nɛgɛn kà Dòn a koronyɔrɔ la walima ka Gɛn k’a Minɛ. Лɛlakegunyako min bɛ Kɛ dugu ‘kɔnɔ o Ye ncankoroda ye.\nYiriwaliko siratigɛ la, nin ko kura kofɔta ninnu Dònna Jasajan ‘kɔnɔ: pɔnpekɔlɔn, jabaranin, kɔɔrisugu, moto, jibanbew, kalalikɛ-mansin ani sὲnɛkɛ-mansin.\nAn ma fɛn Sɔrɔ ka Fɔ dugu kàlanko kan.\nSilamɛya de Bɛ Jasajan. Misiri gansan kelen de Bɛ dugu ‘kɔnɔ.\nNin ɲɛnajɛlako ninnu bɛ Kɛ jasajannakaw fɛ an Bɛ dòn min na i ko bì: kɔɲɔ, denkundi, seliw, sànyɛlɛmaw, sànkunbɛn ani tɔnɲɛnajɛw. Лɛnajɛ fɔlen ninnu fɔliminɛn Ye bala ye.\nJiboli-yɔrɔko siratigɛ la, fàla kelen ni jɛ fla bɛ Jasajan na.\nDugu kungojiri dɔw Ye jala, banan, sanan, genun, nkaba, npeku, zaban, nsira, bumu, ʃi, nɛrɛ, balazan, sunsun, nten, zaajɛ, woo ani zɛkɛnɛ.\nNin kungofɛn kofɔta ninnu bɛ Sɔrɔ Jasajan kungo ‘kɔnɔ: warablen, miniɲan, dànkalan, duga, kungo kami, wɔ̀lɔ, bunun, baninkɔnɔ, tònkanjɔ ani bàla.\nJasajan kaburudo Ye kelen ye, a Bɛ dugu ni tlebin ‘cɛ.\nWaati minnu bɛ Fɔ ɲɔgɔn ‘kɔ Jasajan na olu Ye samiɲɛ ni kawulɛ ani tlema.\nAn ma fεn Sɔrɔ kà Fɔ dugu kabakoma-yɔrɔko kan.\nBlàdon : 2017-04-27 Yɛlɛmako laban : 2017-04-29\nAya. I ni ce o fililatlen na, Fuseni. Kà kàlanw Tɛmɛ koɲuman Senegal yen. I Jija i k'a tɔw Lajɛ kɔ fɛ.\nSiramana de bɛ Jasajan kɔrɔnfɛ.n'bɛ kila la bara un kalan.\nFogo yeko: 1147297 - Bì: 581 - Kalo in: 8887 - Лinan: 68500.\nFura Yeko: 969 - Bì: 1 - Kalo in: 6 - Лinan: 53.


Sigida 14 Mɔgɔw wajibiyalen don ka taa dɔgɔtɔrɔso la banajugu minnu na\nKanjabana ni kunsɛmɛnabana\nFarigan min bɛ mɔgɔ bila kumakuntan fɔ la (La Dengue)\nBana min bɛ sɔrɔ nɔnɔkɛnɛ wulibali minni fɛ (La Brucellose)\nBana min bɛ sɔrɔ ɲimiw, npɛrɛnw, ni dabiw ka kinni fɛ (Typhus)\nJoli min sababu ye kinnifɛn dɔ ye (Leishmaniose)\nNin ɲɛ suguya bɛ sɔrɔ tukɔnɔ jamana funtenimaw la Farafinna tilebin yanfan fɛ. A bana bɛ sɔrɔ dimɔgɔ bilenni dɔ ka kinni fɛ, dimɔgɔni min bɛ wele ko kirizopisi (Chrysops).\nKurubaw bɛ bɔ bolokɔw la, ɲɛdawolow la walima senw na, funu minnu bɛ bɔ baara jalan kɛlen kɔ. A funuw. A funuw ɲɛ bɛ kɛ bulama ye, nka u tɛ kalaya, u tɛ magaya i n’a funu nɛmaw. O sababu bɛ bɔ tumuni kɔkɔbaliniw la. Funuw bɛ jigin u yɛrɛma tile damadɔ kɔfɛ.\nA ka ca a la tuma dɔw la tumu kɔkɔlen taamatɔ bɛ se ye mɔgɔ ɲɛ jɛman yɔrɔ kan, ɲɛdawolo kɛrɛfɛ.\nA tumu jɛlen don, wa a janya bɛɛ ye santimɛtiri 4 ye; a bɛ se ka santimɛtiri tilancɛ taama miniti o miniti. Tumu kɔkɔbaliw tɛ don ɲɛ na i n’a fɔ a kɔkɔlenw, olu minnu bɛ kɛ sababu ye ka mɔgɔ fiyen, i n’a fɔ fiyenbana.\nNi aw ye a furakɛ ni Diyetilikaribamazini, Diéthylcarbamazine ye, o bɛ tumu kɔkɔlenw ni a kɔkɔbaliw bɛɛ faga, ka a sɔrɔ a ma ŋɛɲɛ bila aw la. Ni a kɔnna ka dɔn, kirinnina tonita bɛ kɛ ɲɛ na ka a opere joona ka tumu labɔ min bɛ se ka a bana ban.


Ni aw bɛ sɔgɔsɔgɔninjɛ furakɛ, a ka fisa ka fura caman ta ɲɔgɔn fɛ walasa ka a banakisɛw faga. A furakɛli bɛ daminɛ ni fura suguya 4 ye. Ni fura tata suguya ma caya, banakisɛ bɛna a kologɛlɛya furaw kɔrɔ, o la bana furakɛli bɛ gɛlɛya.\nSɔgɔsɔgɔninjɛ furakɛli bɛ mɛn sen na, a ka ca a la, a bɛ se kalo 6 ni kɔ ma ani a fura ka kan ka ta don o don. Sɔgɔsɔgɔninjɛ furakɛli mɛnni sen na, o nafa ka bon kosɛbɛ, barisa, o bɛ banakisɛ faga; ka bana bali ka segin kɔ; a kana yɛlɛma mɔgɔ wɛrɛ fɛ ani ka banakisɛ bali ka se fura kɔrɔ.\nBanakisɛ ka se fura kɔrɔ, o kɔrɔ ye ko fura ɲuman danɔgɔnw tɛ se ka banakisɛ faga bilen. Sɔgɔsɔgɔninjɛ min bɛ a kolo gɛlɛya fura caman kɔrɔ, o furakɛli da ka gɛlɛn, o la furaw ka kan ka ta kalo 8 fo kalo 20 kɔnɔ, wa fana kɔlɔlɔw bɛ u la. Sɔgɔsɔgɔninjɛ min kolo ka gɛlɛn fura tako jugu kɔrɔ o furakɛ ka gɛlɛn. Sɔgɔsɔgɔninjɛ furaw bɛ sɔrɔ a sɛgɛsɛgɛli yɔrɔw la fu, walima da nɔgɔn na, jamana ɲɛmɔgɔw ka dɛmɛ kɔnɔ. Ni a sɛgɛsɛgɛli yɔrɔ baarakɛlaw bɛ se ka daji sɛgɛsɛgɛ ka ɲɛ walasa ka a dɔn ni sɔgɔsɔgɔninjɛ don, o la, a suguya bɛna dɔn ani a fura lakikaw bɛ kɛ ka a furakɛ joona.\nA dɔnbaga ŋanaw ka ladilikan nafa ka bon kosɛbɛ, ka da a kan furakɛli bɛ to ka yɛlɛma, a banakisɛw bɛka u kolo gɛlɛya furaw kɔrɔ ani fura kuraw bɛ se ka sɔrɔ. Ani fana furaw bɛ di dɛmɛbaga dɔw fɛ siɲɛ 3 dɔrɔn dɔgɔkun kɔnɔ minnu tata hakɛ ka ca.\nSɔgɔsɔgɔninjɛ furakɛcogo kofɔlen don sɛbɛn ɲɛ nata la (sɛbɛn ɲɛ Sɔgɔsɔgɔninjɛ furaw). Isoniyazidi, isoniazide (INH) ni rifanpisini, rifampicine ka kan ka ta ɲɔgɔn fɛ tuma bɛɛ sɔgɔsɔgɔninjɛ furakɛli la. Etanbutɔli, éthambutol ni sitɛrɛpitɔmisini, stréptomycine fana bɛ to ka kɛ ka sɔgɔsɔgɔninjɛ furakɛ. Ni aw bɛ pirazinamidi, pyrazinamide ta, inh bɛ min na, aw bɛ a ni rifanpisini ta ɲɔgɔn fɛ, a ka ca la o bɛ bana ban.\nNi furaw ye fariŋɛɲɛ bila aw la, ka fari ni ɲɛw kɛ nɛrɛ ye (sayi), walima kɔnɔdimi ka aw minɛ, aw bɛ a ɲɛfɔ kɛnɛyabaarakɛla dɔ ye, ka a dɔn ni aw bɛ se ka yɛlɛma don furaw tata hakɛ la walima ka furaw yɛrɛ falen. Ni u bɛ logologo bila aw la, aw bɛ furaw tali jɔ fo aw ni kɛnɛyabaarakɛla dɔ ka ɲɔgɔn ye. Aw bɛ dɔlɔ ye ka a to yen ni aw bɛka sɔgɔsɔgɔninjɛ furaw ta, kɛrɛnkɛrɛnnenya la isoniyazidi.\nIsoniyazidi bɛ sɔgɔsɔgɔninjɛ bali ka yɛlɛma banabagatɔ somɔgɔw fɛ walima sidatɔw. A ka ca la sidabana ni sɔgɔsɔgɔninjɛ ka teli ka mɔgɔ minɛ ɲɔgɔn fɛ, o la a ka fisa ka bana fila in bɛɛ sɛgɛsɛgɛlikɛ ni u dɔ la kelen bɛ mɔgɔ la.\nFurakɛli minnu wajibiyalen don\nAw bɛ a ɲini ka a dɔn aw ka mara kɛnɛyabaarakɛlaw fɛ, fura ɲagaminen minnu wajibiyalen don aw ka sigida la. Ni aw ma se ka kunnafoni sɔrɔ u fɛ, aw bɛ nin fura ɲagaminen dɔ ta:\nNi sɔgɔsɔgɔninjɛ daminɛtɔ don, aw bɛ isoniyazidi, rifanpisini, etanbutɔli ni pirazinamidi di kalo 2 kɔnɔ. Hakɛ dɔw ka kan ka ta don o don. O kɔ, aw bɛ pirazinamidi ni etanbutɔli tali jɔ, nka aw bɛ to rifanpisini ni isoniyazidi kan kalo 4 wɛrɛ kɔnɔ.\nIsoniyazidi tɛ se bana kɔrɔ yɔrɔ minnu na, walima ni sidatɔ don, aw bɛ isoniyazidi, rifanpisini, etanbutɔli ni pirazinamidi di kalo 2 kɔnɔ. O kɔ, aw bɛ pirazinamidi tali jɔ, nka aw bɛ to rifanpisini, isoniyazidi ni etanbutɔli tali la kalo 4 wɛrɛ kɔnɔ. U hakɛ tata bɛɛ ka kan ka ta don o don.\nNi a tigi delila ka sɔgɔsɔgɔninjɛ furaw ta, nka a banana tuguni, aw bɛ isoniyazidi, rifanpisini, etanbutɔli, pirazinamidi ni sitɛrɛpitɔmisini di a ma kalo 2 kɔnɔ. O kɔ, aw bɛ isoniyazidi, rifanpisini, etanbutɔli di a ma kalo 1 kɔnɔ. O kɔ aw bɛ to rifanpisini, isoniyazidi ni etanbutɔli tali la kalo 5 wɛrɛ kɔnɔ. U hakɛ tata bɛɛ ka kan ka ta don o don.\nSɔgɔsɔgɔninjɛ bɛ musokɔnɔma minnu na, olu ka kan ka dɔgɔtɔrɔba dɔ ka bilasirali kan ɲini. Ni aw ma se ka o sɔrɔ, aw bɛ fura ɲagaminenw ta, fura minnu kofɔra nimero 1 la (pirazinamidi sen tɛ a la), walima nimero 2 la. Aw kana sitɛrɛpitɔmisini ta abada kɔnɔmaya waati. Ani fana, aw bɛ witamini B6 (piridɔkisini, pyridoxine) miligaramu 50 di don o don.\nIsoniyazidi, Isoniazide (INH)\nA furakisɛlama miligaramu 100 walima 300 bɛ sɔrɔ\nNin ye sɔgɔsɔgɔninjɛ fura fɔlɔye. Sɔgɔsɔgɔninjɛ furakɛli la, ale ni rifanpisini ani sɔgɔsɔgɔninjɛ fura wɛrɛ ka kan ka ta ɲɔgɔn fɛ tuma bɛɛ. A kelen bɛ se ka ta sɔgɔsɔgɔninjɛ kunbɛnni na. Yɔrɔ dɔw la, isoniyazidi tɛ se ka sɔgɔsɔgɔninjɛ furakɛ.\nA faratiw ni a yɛrɛtangacogow:\nTuma kelen kelenw na, isoniyazidi bɛ jolidɛsɛbana, bolofasadimi ni senfasadimi ani fasayɛlɛma walima kirinni bila mɔgɔ la, kɛrɛnkɛrɛnnenya la balodɛsɛ bɛ mɔgɔ minnu na.\nNin kɔlɔlɔw bɛ se ka furakɛ ni piridɔkisini (witamini B6) tali ye don o don (sɛbɛn ɲɛ Witamini B6, Piridɔkisini, Pyridoxine).\nTuma dɔw la, isoniyazidi bɛ fiɲɛ bila mɔgɔ biɲɛ na.\nNi sayi taamasiɲɛw, fariŋɛɲɛ, dumunikɛbaliya, kɔnɔdimi (sɛbɛn ɲɛ Biɲɛdimi) yera mɔgɔ min na ka a to isoniyazidi tali la, o tigi ka kan ka fura in tali jɔ.\nIsoniyazidi tata hakɛ:\nBaliku ta ye miligaramu 5, kilogaramu o kilogaramu, don o don;\nDenmisɛnniw ta ye miligaramu 10 ye, kilogaramu o kilogaramu, don o don; a furakisɛlama miligaramu 100 fana bɛ se ka di.\nAw bɛ isoniyazidi di siɲɛ kelen don o don. A tako kelen o kelen aw bɛ:\nBaliku: miligaramu 300 (furakisɛ den 3)\nDenmisɛnw: miligaramu 50 (furakisɛ ½), kilogaramu 5 o kilogaramu 5.\nNi sɔgɔsɔgɔninjɛ juguman bɛ denmisɛn na, walima kololasɔgɔsɔgɔninjɛ bɛ mɔgɔ minnu na, olu bɛ se ka a tata hakɛ ɲɔgɔn fila ta fo nɔgɔya ka na.\nWalasa ka sɔgɔsɔgɔninjɛtɔw ka bana bali ka a kɛrɛfɛ mɔgɔw minɛ, walima sidatɔw, a wajibiyalen don ka inh tata kofɔlen di olu ma kalo 6 fo san 3.\nA furakisɛlama walima a forokonilama miligaramu 150 walima 300 bɛ sɔrɔ\nNin banakisɛfagalan fanga ka bon kosɛbɛ sɔgɔsɔgɔninjɛ kɛlɛli la. A kelen tali bɛ a to bana bɛ a kolo gɛlɛya fura kɔrɔ. Ni a ni isoniyazidi ani sɔgɔsɔgɔninjɛ fura wɛrɛ farala ɲɔgɔn kan, o bɛ kalo caman bɔ furakɛli kuntaala janya na.\n(Rifanpisini bɛ kɛ ka banaba (kuna) fana furakɛ. Aw ye sɛbɛn ɲɛ Rifanpisini, Rifampicine lajɛ).\nRifanpisini tali man ka ka jɔ fewu. Aw ye aw jija a kana ban aw bolo kɔrɔ.\nRifanpisini bɛ se ka fiɲɛ jugu bila biɲɛ na. Biɲɛdimi bɛ mɔgɔ min na, walima muso kɔnɔma, olu ka kan ka nin fura in ta kɛnɛyabaarakɛla dɔ ka kɔlɔsi kɔnɔ.\nA kɔlɔlɔw: rifanpisini tali bɛ sugunɛ, ɲɛji, kari ani wɔsiji ɲɛ kɛ bileman ye. Tuma dɔw la, rifanpisini bɛ nin degun ninnu bila mɔgɔ la: farigan, dumunikɛbaliya walima dumuni kojugu, fɔɔnɔ, dusuɲugun, hakili ɲagami, kurukuruni ani koli degunw.\nRifanpisini bɛ bangekɔlɔsifuraw fanga dɔgɔya. Muso minnu bɛka bangekɔlɔsifurakisɛw ta, olu ka kan ka ladilikan dɔ ɲini fura in tata hakɛ cayacogo kan. Walima u bɛ se ka fɛɛrɛ wɛrɛw kɛ, i n’a fɔ manani, mununani, walima falaka ni u bɛka nin fura in ta.\nRifanpisini bɛ sidabanafura (ARV) bali ka a ka baara kɛ ka ɲɛ. A ka fisa aw ka kuma dɔgɔtɔrɔ faamuyalen dɔ fɛ.\nRifanpisini tata hakɛ sɔgɔsɔgɔninjɛ kɛlɛli la (miligaramu 10 kilogaramu o kilogaramu don o don): aw bɛ se ka a furakisɛlama walima a forokonilama miligaramu 150 walima 300 ta.\nAw bɛ rifanpisini ta siɲɛ kelen don o don, lɛri 1 ka kɔn dumuni ɲɛ walima lɛri 2 dumuni, kɔfɛ.\nA diko kelen o kelen, aw bɛ:\nBaliku: miligaramu 600 (furakisɛ miligaramu 300 den fila, walima miligaramu 150 den 4)\nDenmisɛn san 8 fo san 12: miligaramu 450\nDenmisɛn san 3 fo san 7: miligaramu 300\nDenmisɛn minnu tɛ san 3 bɔ: miligaramu 150\nA furakisɛlama miligaramu 400 bɛ sɔrɔ ka caya\nA faratiw ni a yɛrɛtangacogow\nKunnafoni caman tɛ yen ka a fɔ ko pirazinamidi bɛ gɛlɛya don kɔnɔmaya la, o la, musokɔnɔmaw ka kan ka ale ta ni o ye a sɔrɔ ko isoniyazidi tɛ se bana kɔrɔ u ka sigida la. A ka fisa aw ka a ɲɛfɔ dɔgɔtɔrɔ faamuyalen dɔ ye.\nA kɔlɔlɔw: A bɛ se ka funu ni kolotugundadimi, dumunikɛbaliya, dusuɲugun, fɔɔnɔ, sugunɛkɛ degun, farikolosɛgɛn ani farigan bila mɔgɔ la.\nPirazinamidi tata hakɛ (miligaramu 25 kilogaramu o kilogaramu, don o don): aw bɛ se ka a furakisɛlama miligaramu 400 ta\nAw bɛ a tata hakɛ 1 ni sɔgɔsɔgɔninjɛ fura dɔ di ɲɔgɔn fɛ don o don. A diko kelen o kelen, aw bɛ:\nBaliku: miligaramu 1600 walima 2000 (furakisɛ den 4 walima den 5)\nDenmisɛn san 8 fo san 12: miligaramu 800 (furakisɛ den 2)\nDenmisɛn san 3 fo san 7: miligaramu 400 (furakisɛ den 1)\nDenmisɛn minnu tɛ san 3 bɔ: miligaramu 200 (furakisɛ den 1 tila)\nIzinitigiw ka tɔgɔ dalen: miyanbutɔli, Myambutol.\nA furakisɛlama miligaramu 100 walima 400 bɛ sɔrɔ\nEtanbutɔli bɛ se ka ɲɛdimi bila mɔgɔ la walima ka ɲɛ tiɲɛ yɛrɛ ni a tata hakɛ cayara ani ni a tali mɛnna sen na. Aw ka kan ka fura in tali jɔ ni a ye ɲɛdimi bila aw la walima ni aw tɛka yelikɛ a ɲɛ. Ni etanbutɔli ye ɲɛko gɛlɛya bila aw la, o bɛ ban dɔɔni dɔɔni ni aw ye fura in tali jɔ.\nEtanbutɔli tata hakɛ (baliku ta: miligaramu 15, kilogaramu o kilogaramu, don o don; miligaramu 15 fo miligaramu 25, kilogaramu o kilogaramu, don o don ni denmisɛnw don): a furakisɛlama miligaramu 100 walima 400 bɛ sɔrɔ.\nAw bɛ a di siɲɛ kelen tile kɔnɔ\nA diko kelen o kelen:\nBaliku: miligaramu 1200 (furakisɛ miligaramu 400 den saba walima a miligaramu 100 den tan ni fila)\nDenmisɛnw: aw bɛ miligaramu 20 di kilogaramu kelen o kilogaramu kelen. Nka ni kololasɔgɔsɔgɔninjɛ don aw bɛ a miligaramu 25 di, kilogaramu kelen o kelen.\nA pikirijilama bɛ sɔrɔ butelini kɔnɔ; ji garamu 1 bɛ sɔrɔ butelini kelen kelen bɛɛ kɔnɔ.\nSitɛrɛpitɔmisini ye sɔgɔsɔgɔninjɛ fura ɲumanba dɔ ye. A man kan ka kɛ ka bana wɛrɛ fosi furakɛ, ka da a kan o bɛ a to sɔgɔsɔgɔninjɛ ka se ka a kolo gɛlɛya fura kɔrɔ.\nAw bɛ aw hakili to a la kosɛbɛ, aw kana tɛmɛ a tata hakɛ fɔlen kan abada. Ni Sitɛrɛpitɔmisini tata hakɛ cayara ani ni a tali kuntaala janyara, a bɛ se ka mɔgɔ tulo gɛrɛn. Ni aw tulo ye a daminɛ ka mankanbɔ, walima ni aw ye a kɔlɔsi ko aw tulo bɛka gɛrɛn, aw bɛ fura in tali jɔ ani ka taa dɔgɔtɔrɔso la.\nMusokɔnɔmaw ni komokilidimitɔw man kan ka Sitɛrɛpitɔmisini ta.\nSitɛrɛpitɔmisini tata hakɛ (miligaramu 15, kilogaramu kelen o kelen, don o don): aw bɛ a pikiri kɛ, walima aw bɛ ji kɛ a mugu garamu 1 na, ka o mililitiri 2 di.\nSɔgɔsɔgɔninjɛ furakɛli la:\nAw bɛ a pikiri 1 kɛ don o don fo dɔgɔkun 8. A pikiri kɛ o kɛ:\nBaliku: garamu 1 (walima mililitiri 2)\nBaliku minnu si ka ca ni san 50 ye: miligaramu 500 fo 750 (mililitiri 1 fo 1.5)\nDenmisɛn san 8 fo san 12: miligaramu 750 (mililitiri 1.5)\nDenmisɛn san 3 fo san 7: miligaramu 500 (mililitiri 1)\nDenmisɛn minnu si tɛ san 3 bɔ: miligaramu 250 (mililitiri 0.5)\nDenyɛrɛniw: aw bɛ miligaramu 20 di olu ma, kilogaramu kelen o kelen; o la denyɛrɛni min girinya ye kilogaramu 3 ye, o ka tata hakɛ ye miligaramu 60 (mililitiri 0.12) ye


Sigida 10 Furakɛli kunfɔlɔ\nAw bɛ aw hakili sigi ani ka aw yɛrɛ minɛ\nTetanɔsi (Jaŋɔyin / nɛgɛtigɛbana)\nKɔkolo ni kan joginw\nDisijogin ni galakajogin\nDimi gɛlɛn juguman kɔnɔna na\nKolo karilen, a wurukutulen walima a mugulen\nTubabu bagamafɛnw ka jeninidaw\nPolosi ka maramafɛnw\nBagaji selen mɔgɔ kɔnɔ\nHakililabana minnu ka kan ka furakɛ joona\nKa kɔn Sukarodunbana ma\nFarikolo tanabanaw: a hakɛlama walima a juguman\nKa joginda digi kosɛbɛ, o bɛ basibɔn caman jɔ, hali ni basi caman bɛka bɔ joginda minnu na. Ni basi bɛka bɔ a tigi kungolo la, aw bɛ a bisi ka tila ka sɛbɛn ɲɛ Kungolo joginni lajɛ.\nAw bɛ yɔrɔ joginnen kɔrɔta dusukun ni san cɛ.\nAw bɛ fini jɛlen dɔ ta min ka surun aw la, aw bɛ a da ɲɔgɔn na ka a kɛɲɛ ni joginda ye, aw bɛ joginda digi ni o ye ni aw fanga ye. Aw bɛ a jira mɔgɔ bananen na, a bɛ se ka yɛrɛ joli digi cogo min ni o fanga bɛ a la. Ni joginda ka bon, aw bɛ bandi walima finimugu da a la. Aw bɛ a digi fo basibɔn ka jɔ. Aw kana finimugu ta ka bɔ joginda la hali ni a ɲiginna joli fɛ. Aw bɛ se ka dɔ yɛrɛ fara finimugu kan. Ni joginda ka bon, aw kana aw bolo bɔ da la hali ka a lajɛ ni basibɔn jɔra fo miniti 15 ka tɛmɛ.\nNi basibɔn nɔgɔyara walima ka jɔ, aw bɛ se ka joginda siri ka ɲɛ. Aw bɛ bandi walima finimugu dɔ kuru ka a da joginda kan ka tila ka a siri ni bandi dɔ wɛrɛ ye. Aw bɛ bandi siri ka ɲɛ walasa a ka joginda mɔsɔn, nka a kana siri ka ja, ni o kɛra a bɛ joli bali ka boli ka taa bolo walima sen na.\nJoginda digili tɛ baara nɔgɔn ye, nka aw kana a ye ka a to yen!\nAw kana basibɔn lajɔ ni bɔgɔ, taji, laso walima ni kafeɲaga ye abada.\nBasi bɛ se ka fari fan caman nɔrɔkɔ fo aw bɛna a miiri ko basi caman bɔra a tigi la. Nka aw bɛ a tigi lajɛ kosɛbɛ ka ɲɛ ni nin basibɔn jugu taamasiɲɛ ninnu tɛ a la.\nHakiliwuli walima kirikarali\nDusukun tantanni teliyali\nNɛnɛ, sumaya, farikolo ɲɛ yɛlɛmali (jɛya).\nNi aw ye nin taamasiɲɛw ye, aw bɛ mɔgɔ joginnen senw layɛlɛ dusukun ni san cɛ ani ka fura ɲini kirinni na (sɛbɛn ɲɛ Kirinni).\nHali ni aw ma nin taamasiɲɛw ye, aw bɛ to a tigi kɛrɛfɛ ani ka to ka a jateminɛni gɛlɛya tɛ a kan ani ka a hakili sigi. Aw bɛ to ka a jateminɛ fo aw ka a ye ko a ye a yɛrɛ sɔrɔ.\nNi fɛɛrɛ wɛrɛ tɛ aw bolo, aw bɛ joli ɲɛsiri walasa ka a ni kisi hali ni a bɛ fiɲɛ bila bolo la walima sen na.\nAw bɛ joli siri ni:\nNi bolo walima sen dɔtigɛlen don ka bɔ a la walima a ɲɔɲɔnen don; a yera ko o tɛ se ka furakɛ tugun.\nNi basibɔn juguman don min ma se ka lajɔ ni digili ye. Aw ye a digi kosɛbɛ siɲɛ fɔlɔ la wa?\nNi joginda belebele dɔ bɛ woro la, i n’a fɔ marifakisɛ nɔ, walima fɛn dɔ ye fasa sɔgɔ kosɛbɛ ani basibɔn taamasiɲɛw bɛka ye a tigi la, i n’a fɔ fanga dɔgɔya, hakiliwuli, walima fari jɛyali. (A man nɔgɔn ka woro digi walasa ka basibɔn lajɔ.)\nAw bɛ sɛntiriba, fini dɔ dalen ɲɔgɔn na, walima digilikɛlan dɔ, fiɲɛ bɛ kɛ min na, ka joli bɔyɔrɔ siri. Aw kana a siri ni jurumisɛnni walima nɛgɛjuru ye. Olu bɛ don sogo la.\nAw bɛ aw teliya ka taa dɔgɔtɔrɔso la. Ni lɛri 2 walima lɛri 3 tɛmɛna dɔrɔn, bolo walima sen tɛna se ka labɛn tugun.\nBaara 1 lɔ\nAw bɛ joliɲɛsirilan siri joginda sanfɛ. Aw bɛ a gɛrɛ joginda la. (fili min bɛ to ka mɔgɔw sɔrɔ, o ye ka joliɲɛsirilan siri ka janya joginda la)\nBaara 2 nan\nAw bɛ sirilan meleke sen walima bolo la siɲɛ fila ka sɔrɔ ka siri ka ja.\nBaara 3 nan\nAw bɛ bereni dɔ da sirikun na ka tila ka o bereni fana sanfɛla siriko fila kɛ\nBaara 4 nan\nAw bɛ bereni tɔnɔmi ka a ja fo basibɔn ka jɔ.\nBaara 5 nan\nAw bɛ bereni to a la ka a siri ni finimugu wɛrɛ ye.


A jɛnsen na : 04/03/2021 - 12:48\nMalika Boumendjel, Ali Boumendjel muso (photo), ka kuma dɔw senfɛ ka ɲɛsin a cɛ ka fagali kow ma, Mai kalo tile duuru, san 2001. Ali Boumendjel min fagara Mars kalo tile 23, san 1957. AFP - ERIC FEFERBERG\nA kɛbaga : Leila MANDE\nEmmanuel Macron y'a lakodon ko sɛgɛ-sɛgɛliw y'a jira ko Faransi sorasiw de ye Algérie jamanaden Ali Boumendjel faga.\nEmmanuel Macron, Faransi jamana kuntigi ye Ali Boumendjel mɔdenw bisimila Faransi jamana tɔgɔ la. K'o mɔcɛ m'a yɛrɛ faga, i n'a fɔ mɔgɔw tun b'a fɔ la cogomi na. Ko Faransi sorasiw de y'a ni tɔrɔ ka sɔrɔ k'a faga.\nA ko Algérie kɛlɛ ko la, yafa ma kan ka kɛ fosi kan. A kɛ baga manankɛ mɔgɔ o mɔgɔ ye. Emannuel Marcon ye Faransi jamana kuntigi fɔlɔ ye min bangela Algerie kɛlɛ kɔ fɛ. A y'a kan di ko a bɛna a se ko kɛ ka jamana fila ninnu cɛ bɛn.\nNka kabi kelen a ko hakɛtoman dari t'a la, wa yafa ma ɲini fana t'a la. Ali Boumendjel minɛ na FaransiI sorasiw fɛ, Algérie ka yɛrɛmara hɔrɔnya wagati la.\nA fagala, Mars Kalo, san ba kelen kɛmɛ kɔnɔtɔn bidourou ni wɔlowila la. Cɛ in mamaden kelen y'a fɔ ko ni ye don ba ye olu fɛ, bawo olu mamamuso Malika Boumendjel y'a si bɛɛ kɛ ka ɲɛɲininkɛ walasa olu mamacɛ fagali baga ka lon.\nA sara , k'a si to san kɛmɛ ni kelen. Emmanuel Macron ye walen min kɛ tɛn o ma bɛn Marine Le Pen Faransi fangasina ma.\nBénin: Fangasina belebelew ma se ka kɛ cɛbɔ ye jamanaɲɛmaa kalata la\nMali: Diɲɛ tɔnba ONU ka sɛgɛ-sɛgɛlikɛlaw ko Ras Bath n'a tɔw ka labila\nSénégal: Samba SALL, fangasina Ousmane Sonko ni npogɔtigini Adji SARR ka kiiritigɛla, fatura\nAmnesty international: Agnès Callamard, y'a jira ko adamadenw ka hakɛw ma lafaa jamana caman kɔnɔ\nCôte d'Ivoire : jamanakuntigi Alassane OUATTARA y'a ka marabajɛkulu kura sigi\nMali: MINUSMA kɛlɛdenw ye dinadansagola 40 ni kɔ jɔlɔkari, Iyad Ag Ghaly ka cɛ jɔlen kelen b'a la\nNiger: Tchad sɔrasi dɔw jalakilendon dilangan binkani na ka ɲɛsin muso dɔw ma\nAlgérie: Saïd Djabelkheir, weelelen don kiiriso la, k'a ye silamɛya lagosi


Togodala denmisɛn minnu bɛ dugubaw, forow b’aw weele | FASOKAN\nTogodala denmisɛn minnu bɛ dugubaw, forow b’aw weele\nSan o san, ni ɲɔtigɛw banna, an togoda la demisɛnw, kamalenw ni Npogotigiw bɛ taama minɛn ta, ka dugubaw magɛn ka taa fɛn ɲini ka segin faso la ni sɔmiɲɛ surunyana. Nin weele in bɛ bila mɔgɔw ma, minnu tɛ segin waati dɔn, ka segin so joona.\nDugu demisɛnw, cɛ ni muso, seginso tuma wera. Sanji fɔlɔw binna. Bubagaw binna ka ɲɔkala kɔrɔw ɲimi ndugunw ni ɲɔgɔn cɛ. Baninkɔnɔw ye nali daminɛ kelen kelen k’u ɲagaw da jiribaw bolow la dugu kɔnɔ ani dugu kɔ kan. Baganw binna k’u dahirimɛ sɔrɔ dugu soforo kunna bin falennen fɔlɔw la, ka jiminta sɔrɔ kɔw kɔnɔ ka sɔrɔ u ma taa yɔrɔjan. Kungo kɔnɔna filɛ diyara k’a sababu kɛ bin falenna, jiriw nugura, fan bɛɛ kɛra ɲɛ binkɛnɛman ye. Dugukolo sɔmiɲɛ tuma suma duman bɔra. An balemakɛ minnu tora an kɔ faso kɔnɔ, olu tilala sow ni kogow munni na, ka foro sɛnɛtaw labɛnni daminɛ, ka furaw tigɛw, ka kalaw cɛ, ka nɔgɔ cɛ ka taa forow la.\nAn ɲɔgɔnna caman sera so ka ban. Ɲininkali cayalen don an bagebaw fɛ walasa k’a dɔn n’an bɛ segin so walima n’an tɛ taa. An terikɛw, an balema musow, an kɔrɔmuso denw, ani an kanimɛw ka kɔɲɔw dɔgɔ dara ka ban. Alamisa kɔɲɔw bɛ ka caya ɲɔgɔn kɔ. Teri minnu famana ɲɔgɔn ma ka sababu kɛ taama ye, olu bɛ ka ɲɔgɔn sɔrɔ o kɔɲɔ yɔrɔ ninnu na, wa o ye duguba kɔnɔ barrow daminɛnen ye.\nDutigiw ye dabaw ni falow sama ka bɔ jigiɲɛw kɔrɔ ka taa n’u ye numukɛ ka so ka taa u labɛn. Ɲɛnafin tɛ numukɛ la bilen. Minnu nana n’u ka minɛnw ye dilanni na a ka so, olu bɛ tile ban a ka so, k’u ka minɛn dilantaw kɔnɔ. A ka maritow mankan ni kolonkalanw mankan bɛ ɲagamin ɲɔgɔn na k’o kɛ fɔlifɛn duman makan ye min lamɛni ka di an na k’an to soforow la, bawo o b’a jira an na ko sɔnni an bɛna dumuni kɛ jiriba kɔnɔ foro cɛmancɛ la.\nNin bɛɛ lajɛlen faralen ɲɔgɔn kan, a tɔ ye min ye, an b’o dɔn : o de ye ka kɔ segin so, ka taa maakɔrɔw kɛrɛfɛ, faw nib aw, fanga t’olu minnu bolo la tugun ka daba sama forow kɔnɔ tile fariman kɔrɔ ka kɔngɔ kɛlɛ, kɔngɔ min ka baara tɛ dɔwɛrɛ ye ka duw ɲini, du minnu cɛbalenw ma segin so ka na u jɔyɔrɔ fa.\nN balenma cɛbalenw ni npogotigiw, an ka segin so, an ka taa fakɔrɔw ni bakɔrɔw ɲɛ bɔ sira la. U kɔrɔtɔlen bɛ an seginni kɔrɔ.\nCe contenu a été publié dans Bamanankan, dugubaw par fasokan. Mettez-le en favori avec son permalien.